title: Gliese 667

text: Kolmoistähden oranssit a- ja B- komponentit kiertävät toisiaan soikealla radalla keskimäärin 12,6 AU päässä toisistaan, vaihdellen 6 ja 20 AU välillä 42,5 vuoden kiertoajan mukaan. A-tähti on massaltaan 73 % Auringosta, säteeltään 76 % ja säteilee näkyvässä valossa 12–13 % Auringosta. Metallipitoisuus 26 % Auringosta. B-tähden massa on 69 % Auringosta, ja se säteilee vain 5 % näkyvän valon alueella Aurinkoon verrattuna.


title: Gliese 667

text: Punaisen kääpiön etäisyys oransseista tähdistä on yli 230 AU.


title: Gliese 667

text: Punainen kääpiö Gliese 667 C on flare-tähti, jollaisessa tapahtuu leimahdusmaisia auringonpurkauksia vastaavia kirkkaudenmuutoksia. Nämä ovat flare-tähdeksi kuitenkin melko pieniä eivätkä säteile vaarallisesti ultraviolettia planeetoille. Spektrityyppi M1.5V. Pintalämpötila noin 3 %700 K, säde 0,42 Aurinkoa ja massa 0,31 Aurinkoa. Säteilyntuotto 0,0137 Aurinkoa. Arvioitu ikä 2–10 miljardia vuotta. Pyörähdysaika 105 päivää, metallipitoisuus Fe/H –0.59 ± 0.10 dex.


title: Gliese 667

text: Gliese 667C:ltä on löydetty säteisnopeusmenetelmällä viisi planeettaa, joiden massat ovat noin 1,94–12 Maan massan välillä. Tällöin monet planeetat lienevät supermaita. Planeetat on löydetty HARPS-laitteella, jolla mitataan planeettojen keskustähtensä vetovoimallaan aiheuttamaa huojuntaa. Tällöin lähinnä planeetan massa, kiertoaika ja etäisyys saadaan selville ja joitain planeettojen ominaisuuksia voidaan teoreettisesti arvailla.


title: Gliese 667

text: Ravi Kumar Kopparapun vuonna 2013 esittämien teorioiden pohjalta asuinkelpoinen vyöhyke Gliese 667:lle ulottuu 0,095–0,126 AU:sta 0,241–0,251 AU:hun asti. Vyöhykkeen sisäreunalla auringon säteily ja vesihöyrystä johtuva kasvihuoneilmiö kuumentaisivat planeetan pätsiksi. Ulkoreunalla planeetta jäätyisi.


title: Gliese 667

text:
Eräs Gliese 667C:tä kiertävistä planeetoista on Gliese 667Cc, jonka massa on noin 4,8 Maan massaa. Tällöin se on melko varmasti supermaa. Planeetan etäisyys keskustähdestä
0,123 AU, kiertoaika 28,13 vuorokautta. Planeetan teoreettinen keskilämpötila ainakin 277 K eli +4 °C, mutta tämä riippuu pilvipeitteestä ja kasvihuoneilmiöstä, joita ei tunneta.


title: Gliese 667

text: Planeetan arvellaan kiertävän keskustähteään etäisyydellä, jolla planeetan lämpötila on Maan lämpötilaa kuumempi. Näin vaikka planeetta saakin näkyvällä alueella vain 90 % auringon valosta. Tämä johtuu siitä, että Gliese 667 C säteilee Aurinkoa enemmän infrapunasäteitä suhteessa näkyvän valon määrään. Gleise 667 C:n pilvistä tai pinnalta katsoen Gleise 667 Cc:n ”aurinko” näyttää taivaalla 2,3 kertaa suuremmalta kuin Maan aurinko. Näin ollen Gliese 667 C:n kulmakoko on Cc:stä katsoen 1,24 astetta. Tällöin Gliese 667 Cc:n taivaalla näkyy suuri punainen aurinko, joka lämmittää enemmän kuin Maan aurinko. Planeetan uskotaan kiertävän lähellä elinkelpoisen vyöhykkeen sisäreunaa lähellä vesihöyrypohjaisen kasvihuoneilmiön tehokasta vaikutusrajaa.


title: Gliese 667

text: Ei osata sanoa esimerkiksi sitä, onko planeetta valtameren peitossa.


title: Gliese 667

text: Planeetta saattaa olla elinkelpoinen, jos sillä on paksu kaasukehä, joka aiheuttaa kasvihuoneilmiön koostumalla esim. hiilidioksidista. Tätä asiaa ei osata varmasti sanoa.


title: Resessiivinen keltainen (koiraväri)

text:
Resessiivinen keltainen (myös ee-keltainen) koira on kellan- tai punaruskea koira. Resessiivikeltaisella koiralla eumelaniinin tuotanto on estynyt eikä siinä siis voi olla lainkaan mustaa, maksaa, sinistä tai liilaa väriä.
Koiran E-lokus (MC1R, melanokortiinireseptori 1, aiemmin MSHr) sijaitsee kromosomissa numero 5 ja siitä tunnetaan viisi alleelia: eumelaniinin tuotannon mahdollistava ja eumelaniinimaskin tuottava E, eumelaniinin tuotannon mahdollistava ja harsomaisen grizzle-kuvion tuottava E, cockerspanielilla esiintyvä E joka tuottaa grizzle-kuviota muistuttavan mutta eri tavoin muiden geenien suhteen toimivan kuvion; eumelaniinin tuotannon mahdollistava E sekä eumelaniinin tuotannon estävä E.


title: Resessiivinen keltainen (koiraväri)

text: ee-genotyyppi estää eumelaniinin tuotannon ja on siksi epistaattinen eumelaniinin esiintymistä säätelevien A- ja K-lokusten suhteen. Resessiivisen keltaisen koiran ulkonäöstä ei voikaan päätellä paljonkaan sen värigenotyypistä, mutta pohjaväriltään maksanruskean resessiivikeltaisen silmät ovat vaaleanruskeat, keltaiset tai vihertävät ja iho nahanruskea, sinisen iho teräksenharmaa ja liilan silmät kuin maksanruskealla mutta iho vaaleanruskea tai vaaleanpunainen.


title: Resessiivinen keltainen (koiraväri)

text: E-lokuksen e-alleeli on todettu useista spanieli- ja metsästyskoiraroduista sekä esimerkiksi ranskanbulldoggista, villakoirasta, pomeranianista, unkarinviszlasta, welsh corgi cardiganista ja japanese chinistä.


title: Karl Grahn

text: Karl Väinö Grahn (8. lokakuuta 1891 Pohja – 23. joulukuuta 1963 Kuusankoski) oli suomalainen puunjalostusalalla toiminut teollisuusmies joka perusti Etelä-Savossa toimineen Grahn-konsernin. Grahn-konserniin kuuluivat "Oy Grahn Ltd", "Kalso Oy", "Oy Siikakoski Ab", "Lastubetoni Oy" ja "Mikkeli Oy" sekä loppuvuosina huonekaluvalmistajat "Jouko Mäkinen Oy" ja "Lepokalusto Oy".


title: Karl Grahn

text: Grahn asui nuoruusvuosinaan ensin Yhdysvalloissa ja sitten jonkin aikaa Venäjällä. Palattuaan Suomeen hän perusti vuonna 1917 yhdessä konsuli Alexander Gabriel Zachariassenin (1870–1937) kanssa Tampereen Epilänharjun kaupunginosaan heloitustarvikkeita valmistaneen "Oy Excelsior Ab":n. Vuonna 1924 Grahn oli Zachariassenien kanssa perustamassa "Laatokan Puu Oy":tä ja Heinolan Faneritehdasta. Hän oli myös molempien yhtiöiden toimitusjohtajana. Laatokan Puu Oy:llä oli vaneritehdas Lahdenpohjan kauppalassa Laatokan rannalla.


title: Karl Grahn

text: Vuonna 1935 Grahn hankki omistukseensa "Oy Siikakoski Ab":n ja rakennutti 1934 "Kalso Oy":n nimellä toimineen sahan ja vaneritehtaan Valkealan Vuohijärvelle. Vuonna 1938 Grahn osti "Mikkelin Puutavara Oy":n (sittemmin "Mikkeli Oy") jolla oli sahalaitos Mikkelin Tuppuralassa. Hän perusti 1938 "Grahn & Kumppanit" yhtiön (myöhemmin "Oy Grahn Ltd") ja "Lastubetoni Oy":n joka toimi Järvenpäässä. Grahn Ltd-yhtiölle siirtyi Mikkelin Tuppuralassa sijainnut entinen Mikkeli Oy:n saha ja tämän sahan yhteyteen rakennettiin myös vaneritehdas ja puutalotehdas sekä myöhemmin autokoritehdas. Grahn Ltd-yhtiöllä oli myös yhteinen metsäosasto Kalso Oy:n kanssa. Tuppuralan tehtaiden toiminta oli laajimmillaan 1960-luvun alussa jolloin työntekijöitä oli 550 ja sahatavaran vuosituotanto oli 23 360 m3 sekä vanerin ja rimalevyjen vuosituotanto 25 000 m3.


title: Karl Grahn

text: Karl Grahnin jälkeen Grahn Ltd-yhtiön toimitusjohtajana oli Helmer Grahn. Hänet erotettiin 1965 luvattomien tappiollisten osakekauppojen vuoksi ja hän myi 1966 osuutensa Grahn-yhtiöstä. Grahnin suvun omistus jatkui yhtiössä aina vuoteen 1971 saakka jolloin Boris Grahn myi omat ja sukunsa osakkeet yhtiössä. Grahn Ltd-yhtiön toimitusjohtajana oli 1965–1986 Heikki Kivijärvi. Grahn Ltd-yhtiöön sulautettiin 1966 Lastubetoni Oy ja 1977 Oy Siikakoski Ab.


title: Karl Grahn

text:
Vuonna 1977 Grahn-yhtymä osti jurvalaisen huonekalutehdas Jouko Mäkinen Oy:n. Samana vuonna Jouko Mäkinen Oy:öön fuusioitiin Grahn-yhtymään kuulunut Kyyvesi Oy ja vuonna 1978 osia Lepokalusto Oy:n konkurssipesästä.
Grahn Ltd teki konkurssin keväällä 1986. Samalla päättyi myös Grahn-konsernin toiminta.


title: Karl Grahn

text: Vuohijärvellä toiminut entinen Kalso Oy:n vaneritehdas on ollut vuodesta 1996 UPM-Kymmenen omistuksessa ja toimii nykyisin nimellä UPM Kalson viilutehdas valmistaen sorvattua kuusiviilua lähinnä parkettiteollisuudelle parketin taustaviiluksi.


title: Karl Grahn

text: Jouko Mäkinen Oy:n kirjahyllytuotantoa jatkoi MackFinn Teollisuus Oy vuoteen 2013 asti, jolloin se meni konkurssiin.


title: Sikasota (Serbia)

text: ”Sikasota” oli Itävalta-Unkarin ja Serbian välillä maaliskuusta 1906 heinäkuuhun 1909 jatkunut kiista, jossa Itävalta-Unkari yritti karjaeläimiä koskeneen tuontikiellon avulla painostaa Serbiaa luopumaan aluelaajennuksiin tähdänneestä politiikastaan. Konflikti sai nimensä siitä, että sen aikana myös sikojen tuonti Serbiasta Itävalta-Unkarin alueelle kiellettiin kokonaan.


title: Sikasota (Serbia)

text: Maiden välit olivat huonontuneet Serbiassa vuonna 1903 tapahtuneen vallanvaihdoksen jälkeen, minkä seurauksena neuvottelut keskinäisen kauppasopimuksen uusimisesta eivät tahtoneet edetä. Serbia halusi vähentää taloudellista riippuvuuttaan Itävalta-Unkarista, jonne suuntautui yli 80 prosenttia Serbian viennistä ja josta saatiin myös yli 50 prosenttia tuonnista. Neuvottelut kariutuivat lopullisesti Serbian solmittua tulliliiton Bulgarian kanssa elokuussa 1905. ”Sikasota” alkoi, kun Itävalta-Unkari sulki Serbian vastaisen rajansa kaupankäynniltä 1. maaliskuuta 1906 alkaen. Serbia onnistui kuitenkin löytämään vienti- ja luottomarkkinoita muualta, ja sen ulkomaankauppa itse asiassa lisääntyi kauppasulun aikana. Tuonti järjestyi Saksasta. ”Sikasota” onnistui ainoastaan lisäämään Serbian vihamielisyyttä Itävalta-Unkaria kohtaan. Se lisäsi myös Serbian halua saada yhteys Adrianmeren rannikkoon ja siten vahvisti ekspansiohakuista politiikkaa Serbiassa.


title: Raymond Emil Goedert

text: Raymond Emil Goedert (s. 15. lokakuuta 1927 Oak Park) on yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan Samuel Alphonsus Stritch 1. toukokuuta 1952. Hänet nimitettiin Chicagon vihkipiispaksi sekä Tamazenin titulaaripiispaksi 8. heinäkuuta 1991, ja piispaksi vihkiminen seurasi 29. elokuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja John Robert Gorman.


title: Raymond Emil Goedert

text: Goedert jäi eläkkeelle 24. tammikuuta 2003.


title: Rosario Saro Vella

text: Rosario Saro Vella (s. 8. toukokuuta 1952 Canicattì) on Madagaskarilla toimiva italialainen roomalaiskatolinen piispa. Hän kuuluu salesiaaneihin. Hänet vihittiin papiksi 27. toukokuuta 1979 ja nimitettiin Ambanjan hiippakunnan johtoon 7. marraskuuta 2007, ja piispaksi vihkiminen seurasi 16. joulukuuta. Pääkonsekraattorina toimi Odon Marie Arsène Razanakolona, jota avustivat Calogero La Piana ja Augustine Kasujja.


title: Kosmiset surffitytöt

text: Kosmiset surffitytöt ("Lightning Point") on australialainen nykyaikaan sijoittuva fantasiaelementtejä sisältävä teinidraamasarja. Jonathan M. Shiff tuotti sen Australian Network Ten -televisiokanavalle yhdessä Australian Nickelodeonin ja Saksan yleisradioyhtiön ZDF:n kanssa. Sarjaa esitettiin Yhdysvalloissa ja Britanniassa nimellä "Alien Surf Girls".


title: Kosmiset surffitytöt

text: Sarjaa esittämine alkoi Yhdysvalloissa TeenNick-kanavalla 29. toukokuuta 2012, Britanniassa Nickelodeon-kanavalla 23. heinäkuuta 2012, Australiassa Network Ten -kanavalla 22. kesäkuuta 2012 ja Suomessa Kakkosella Summeri-nuortenohjelman sisällä 3. kesäkuuta 2013.


title: Kosmiset surffitytöt

text: Näyttelijä Jessica Green vahvisti tammikuussa 2013 Twitterin kautta ettei sarjaan tehdä toista tuotantokautta.


title: Kosmiset surffitytöt

text: Sarjan tuottaja Schiff on tuottanut myös Yle TV2:lla esitetyt nuortensarjat "Elefanttiprinsessa" ja "H2O".


title: Kosmiset surffitytöt

text:
Avaruustytöt Kiki ja Zoey saapuvat toiselta planeetalta pieneen Lightning Pointin kylään surffaamaan. Matka ei suju suunnitelmien mukaan, kun avaruusaluksen kanssa tulee ongelmia estäen kotiin matkustamisen. Tämä takia tytöt jäävät asumaan uuden ystävän, Amberin, luokse. Kun kylän puheenaiheeksi nousee UFO-havainnot, tytöt ymmärtävät pian, että he eivät ole ainoat Maassa vierailleet avaruusolennot. Kylä muuttuu seikkailujen ja romanssien näyttämöksi. Kun tulee lähdön aika, voivatko he heittää hyvästit maapallolle vai lähteä kotiplaneetalleen Luminalle?
Sarjaa kuvattiin Australian Gold Coastilla vuonna 2011.


title: Christian Conrad Blouin

text: Christian Conrad Blouin CMM (1. marraskuuta 1941 – 12. tammikuuta 2019) oli Papua-Uudessa-Guineassa toiminut kanadalainen roomalaiskatolinen piispa. Hänet vihki papiksi Louis Joseph Jean Marie Fortier 3. toukokuuta 1969. Hänet nimitettiin Laen hiippakunnan johtoon 15. tammikuuta 2007, ja piispaksi vihkiminen seurasi 5. toukokuuta. Pääkonsekraattorina toimi Henry Anthony A. van Lieshout, jota avustivat Francisco Montecillo Padilla ja William Joseph Kurtz.


title: Francis Joseph Kane

text: Francis Joseph Kane (s. 30. lokakuuta 1942 Chicago, Illinois) on yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan John Patrick Cody 14. toukokuuta 1969. Hänet nimitettiin Chicagon vihkipiispaksi sekä Sault Sainte Marie in Michiganin titulaaripiispaksi 24. tammikuuta 2003, ja piispaksi vihkiminen seurasi 19. maaliskuuta. Pääkonsekraattorina toimi Francis Eugene George, jota avustivat Raymond Emil Goedert ja Ricardo Watty Urquidi.


title: Helmut Dieser

text: Helmut Dieser (s. 15. toukokuuta 1962 Neuwied) on saksalainen roomalaiskatolinen piispa. Hänet vihki papiksi Trierin hiippakuntaan Hermann Josef Spital 8. heinäkuuta 1989. Hänet nimitettiin Trierin vihkipiispaksi sekä Naronan titulaaripiispaksi 24. helmikuuta 2011, ja piispaksi vihkiminen seurasi 5. kesäkuuta. Pääkonsekraattorina toimi Stephan Ackermann, jota avustivat Robert Brahm ja Jörg Michael Peters.


title: Gratian Mundadan

text: Gratian Mundadan CMI (s. 15. toukokuuta 1933 Alengad) on intialainen syyrialais-malabarilaisen katolisen kirkon piispa. Hänet vihittiin papiksi 17. toukokuuta 1964 ja nimitettiin Bijnorin apostoliseksi eksarkiksi vuonna 1972. Bijnorista tehtiin hiippakunta 26. helmikuuta 1977, ja Mundadan jatkoi sen johtamista piispana. Hänet konsekroi 6. marraskuuta 1977 Joseph Parecattil, jota avustivat Cecil DeSa ja Januarius Paul Palathuruthy.


title: Gratian Mundadan

text: Mundadan jäi eläkkeelle 14. elokuuta 2009.


title: José Luís Mumbiela Sierra

text: José Luís Mumbiela Sierra (s. 27. toukokuuta 1969 Monzón) on Kazakstanissa toimiva espanjalainen roomalaiskatolinen piispa. Hänet vihittiin papiksi Lleidan hiippakuntaan 25. kesäkuuta 1995 ja nimitettiin Santissima Trinità in Almatyn hiippakunnan johtoon 5. maaliskuuta 2011. Piispaksi vihkiminen seurasi 8. toukokuuta. Pääkonsekraattorina toimi Miguel Maury Buendía, jota avustivat Tomash Peta ja Carlos Manuel Escribano Subías.


title: Henryk Tomasik

text: Henryk Marian Tomasik (s. 4. tammikuuta 1946 Luków) on puolalainen roomalaiskatolinen piispa. Hänet vihki papiksi Siedlcen hiippakuntaan Jan Mazur 31. toukokuuta 1969. Hänet nimitettin Siedlcen vihkipiispaksi sekä Furnos Minorin titulaaripiispaksi 21. marraskuuta 1992, ja piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Henryk Tomasik

text: Tomasik sai 16. lokakuuta 2009 nimityksen Radomin piispaksi, jonka virkaan hänet asetettiin 14. marraskuuta.


title: John Robert Gorman

text: John Robert Gorman (s. 11. joulukuuta 1925 Chicago, Illinois) on yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan Samuel Alphonsus Stritch 1. toukokuuta 1956. Hänet nimitettiin Chicagon vihkipiispaksi sekä Catulan titulaaripiispaksi 16. helmikuuta 1988, ja piispaksi vihkiminen seurasi 11. huhtikuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.


title: John Robert Gorman

text: Gorman jäi eläkkeelle 24. tammikuuta 2003.


title: Australian Associated Press

text: Australian Associated Press (AAP) on Australiassa toimiva kansallinen uutistoimisto. Sen perustivat vuonna 1935 kustantamot Fairfax ja The Herald and Weekly Times (HWT).


title: Australian Associated Press

text: AAP työllistää yli 175 toimittajaa, jotka työskentelevät kaikissa Australian osavaltioissa ja territorioissa. Sillä on kirjeenvaihtajat Port Moresbyssä, Lontoossa, Aucklandissa, Jakartassa ja Los Angelesissa. Lisäksi AAP:llä on avustajia Yhdysvalloissa, Euroopassa, Aasiassa ja Afrikassa. AAP: n kotimaista uutisointia täydentävät suuret kansainväliset uutistoimistot.


title: Australian Associated Press

text: AAP:n omistaa neljä Australialaista uutistoimistoa - News Limited (45%), Fairfax (45%), The West Australian -lehden julkaisija West Australian Newspapers (8%) sekä Rural Press Limited (2%). Yhdessä nämä yritykset julkaisevat valtaosan Australiassa ilmestyvistä sanomalehdistä.


title: Australian Associated Press

text: AAP: n pääpaino on päivittäisten uutisten toimittaminen, mutta se toimittaa myös viihdeuutisia, reportaaseja, mielipidekirjoituksia, täytetarinoita sekä valokuvia. sen päätoimittajana työskentelee Tony Gillies.


title: Australian Associated Press

text: Vuonna 1990 AAP:n Telekommunikaatio-liiketoiminta yhtiöitettiin AAPT:hen, jonka nykyään omistaa Telecom New Zealand.


title: Leopold von Berchtold

text: Leopold Anton Johann Sigismund Joseph Korsinus Ferdinand von Bercthold (18. huhtikuuta 1863 Wien – 21. marraskuuta 1942 lähellä Cserpregiä, Unkari) oli itävaltalainen kreivi ja diplomaatti, joka oli Itävalta-Unkarin ulkoministerinä vuosina 1912–1915. Hänen toimintansa Itävalta-Unkarin ja Serbian välille vuonna 1914 syntyneen niin sanotun heinäkuun kriisin yhteydessä osaltaan johti ensimmäisen maailmansodan puhkeamiseen.


title: Leopold von Berchtold

text: Berchtold kuului vanhaan määriläiseen aatelissukuun, jolla oli ollut kreivin arvo vuodesta 1673. Hän oli varakas maanomistaja, jolla oli suuret tilukset Unkarissa ja Määrissä. Avioliiton kautta hänestä tuli eräs Itävalta-Unkarin rikkaimmista miehistä. Toimittuaan ensin hallintovirkamiehenä Määrissä Berchtold siirtyi vuonna 1893 diplomaatiksi ja palveli muun muassa Pariisissa, Lontoossa ja Pietarissa. Hänet nimitettiin joulukuussa 1906 Itävalta-Unkarin Venäjän-suurlähettilääksi, missä tehtävässä hän toimi maaliskuuhun 1911 saakka. Suurlähettiläänä Berchtold pyrki lähentämään Itävalta-Unkaria ja Venäjää Bosnian kriisin alla syksyllä 1908; Itävalta-Unkarin ulkoministeri Alois von Aehrenthalin kuuluisa tapaaminen Venäjän ulkoministeri Aleksandr Izvolskin kanssa pidettiin syyskuussa 1908 Berchtoldin omistamassa Buchlaun linnassa Määrissä.


title: Leopold von Berchtold

text: Berchtold kutsuttiin ulkoministeriksi von Aehrenthalin kuoltua 19. helmikuuta 1912, ja hän suostui tehtävään vastahakoisesti. Edeltäjästään poiketen Berchtold joutui ehkäisysotaa Serbiaa ja Italiaa vastaan kannattaneen pääesikunnan päällikkö Franz Conrad von Hötzendorfin vaikutuksen alaiseksi. Berchtold otti päätavoitteekseen Itävalta-Unkarin aseman vahvistamisen Balkanilla ja lopun tekemisen Serbian harjoittamasta suurserbialaisesta proapagandasta, joka uhkasi valtakunnan alueellista yhtenäisyyttä. Ensimmäisen Balkanin sodan alkaessa vuoden 1912 lopulla hän tähtäsi alueen "status quon" säilyttämiseen, mikä osoittautui mahdottomaksi. Sodan jälkeen hän päätti varmistaa, ettei Serbia saisi ainakaan tavoittelemaansa yhteyttä Adrianmerelle. Tämä onnistui tukemalla Albanian itsenäisyyttä, koska se muodosti ”tulpan” Serbian ja meren väliin.


title: Leopold von Berchtold

text: Kun arkkiherrtua Frans Ferdinand murhattiin Sarajevossa 28. kesäkuuta 1914, näytti syntyneen tilaisuus Serbian muodostaman ongelman lopulliseen ratkaisemiseen. Conrad von Hötzendorfin kannustamana ja muun hallituksen tukemana Berchtold päätti lähettää Serbialle provosoivan uhkavaatimuksen, jonka ehdot laadittiin sellaisiksi että Serbian hallitus lähes varmasti torjuisi ne. Berchtold ilmoitti etukäteen aikeesta Saksalle, joka lupasi ehdottoman tukensa, mutta ei Itävalta-Unkarin toiselle liittolaiselle Italialle, jonka lojaaliuteen hän ei luottanut. Uhkavaatimus jätettiin 23. heinäkuuta ja Serbian kaksi päivää myöhemmin antama vastaus todettiin epätyydyttäväksi, vaikka Serbia olikin ilmoittanut suostuvansa kaikkiin paitsi selvästi suvereeniuttaan loukkaaviin ehtoihin. 28. heinäkuuta Berchtold pyysi keisari Frans Joosefia allekirjoittamaan sodanjulistuksen Serbialle, silläkin uhalla että se johtaisi suurvaltojen väliseen sotaan. Näin kävikin, ja maailmansota syttyi.


title: Leopold von Berchtold

text: Berchtold joutui eroamaan ulkoministerin tehtävistä 13. tammikuuta 1915 Italian esitettyä aluevaatimuksia Itävalta-Unkarille korvauksena ”hyväntahtoisesta puolueettomuudestaan”. Hänet nimitettiin seuraavana vuonna kruununprinssi Kaarlen ylimmäiseksi hovimestariksi ja tämän noustua pian uudeksi keisariksi Berchtold korotettiin keisarilliseksi ylimmäiseksi kamariherraksi. Hän ei osallistunut julkiseen elämään enää monarkian kukistumisen (1918) jälkeen.


title: Gregory Karotemprel

text: Gregory Karotemprel CMI (s. 6. toukokuuta 1933 Chemmalamattam) on intialainen syyrialais-malabarilaisen katolisen kirkon piispa. Hänet vihittiin papiksi 17. toukokuuta 1963 ja nimitettiin Rajkotin hiippakunnan johtoon 22. tammikuuta 1983. Piispaksi vihkiminen seurasi 24. huhtikuuta. Pääkonsekraattorina toimi Antony Padiyara, jota avustivat Charles Gomes ja Gratian Mundadan.


title: Gregory Karotemprel

text: Karotemprel jäi eläkkeelle 16. heinäkuuta 2010.


title: Kurt H. Debus

text: Kurt Heinrich Debus (29. marraskuuta 1908 – 10. lokakuuta 1983) oli saksalainen rakettitiedemies, joka osallistui V-2 raketin kehittelyyn toisen maailmansodan aikana. Hän kuului SS:ään ja antoi erään kollegansa ilmi Gestapolle. Hänet siirrettiin sodan jälkeen operaatio Paperiliittimessä Yhdysvaltoihin, jossa hänestä tuli Kennedyn avaruuskeskuksen ensimmäinen johtaja (1962–1974). Hän johti Saturn-rakettienlaukaisuaseman rakentamista Cape Canaveralissa. Debus työskenteli Wernher von Braunin työtoverina NASAlle. Hän kuoli vuonna 1983.


title: Carlos Manuel Escribano Subías

text: Carlos Manuel Escribano Subías (s. 15. elokuuta 1964 Carballo) on espanjalainen roomalaiskatolinen piispa. Hänet vihki papiksi Zaragozan arkkihiippakuntaan Elías Yanes Alvarez 14. heinäkuuta 1996. Hänet nimitettiin Teruel y Albarracínin hiippakunnan johtoon 20. heinäkuuta 2010, ja piispaksi vihkiminen seurasi 26. syyskuuta. Pääkonsekraattorina toimi Antonio María Rouco Varela, jota avustivat Renzo Fratini ja Elías Yanes Alvarez.


title: Arthur Rudolph

text: Arthur Louis Hugo Rudolph (9. marraskuuta 1906 – 1. tammikuuta 1996 Hampuri, Saksa) oli saksalainen rakettitiedemies, joka osallistui V-2 rakettien kehittelyyn. Hän toimi 2. maailmansodan aikana johtotehtävissä Mittelwerkin orjatyövoimaa käyttäneessä ohjustehtaassa. Sodan jälkeen hänet siirrettiin Yhdysvaltoihin Operaatio Paperclipissä. Hän työskenteli NASAlle ja USA:n armeijalle ja kehitti mm. Pershing-ohjuksia ja Saturn V-rakettia. Vuonna 1984 hän lähti Yhdysvalloista mahdollisten sotarikossyytteiden takia. Häntä kuulusteltiin mahdollisesta osallistumisestaan Mittelwerkissä käytetyn työvoiman väärinkohteluun. Hän oli myös ollut natsipuolueen jäsen. Häntä vastaan ei nostettu syytettä, eikä hän joutunut oikeuteen missään vaiheessa sotarikoksista. Rudolph kuoli vuonna 1996 Saksassa.


title: Julián García Centeno

text: Julián García Centeno (s. 22. lokakuuta 1933 Sitrama de Tera) on Perussa toiminut espanjalainen roomalaiskatolinen piispa. Hänet vihittiin augustinolaiseksi papiksi 13. heinäkuuta 1958 ja nimitettiin Iquitosin vihkipiispaksi sekä Giruksen titulaaripiispaksi 19. kesäkuuta 1989. Piispaksi vihkiminen seurasi 22. lokakuuta. Pääkonsekraattorina toimi Mario Tagliaferri, jota avustivat José Delicado Baeza ja Gabino Peral de la Torre.


title: Julián García Centeno

text: García Centeno sai 5. tammikuuta 1991 nimityksen Iquitosin apostoliseksi vikaariksi, jonka virkaan hänet asetettiin 10. maaliskuuta. Hän jäi eläkkeelle 2. helmikuuta 2011.


title: Rafael González Moralejo

text: Rafael González Moralejo (19. toukokuuta 1918 Valencia – 29. toukokuuta 2004) oli espanjalainen roomalaiskatolinen piispa. Hänet vihittiin papiksi 29. kesäkuuta 1945 ja nimitettiin Valencian arkkihiippakunnan vihkipiispaksi sekä Dardanuksen titulaaripiispaksi 25. helmikuuta 1958. Piispaksi vihkiminen seurasi 4. toukokuuta. Pääkonsekraattorina toimi Ildebrando Antoniutti, jota avustivat Marcelino Olaechea Loizaga ja Casimiro Morcillo González.


title: Rafael González Moralejo

text: González Moralejo sai 28. marraskuuta 1969 nimityksen Huelvan piispaksi, jona hän toimi, kunnes jäi eläkkeelle 27. lokakuuta 1993. Hän osallistui Vatikaanin toiseen kirkolliskokoukseen.


title: Francisco Cerro Chaves

text: Francisco Cerro Chaves (s. 18. lokakuuta 1957 Malpartida de Cáceres) on espanjalainen roomalaiskatolinen piispa. Hänet vihittiin papiksi Toledon arkkihiippakuntaan 12. heinäkuuta 1981 ja inkardinoitiin Valladolidin arkkihiippakuntaan vuonna 1992. Hän sai 21. kesäkuuta 2007 nimityksen Coria-Cáceresin hiippakunnan johtoon, ja piispaksi vihkiminen seurasi 2. syyskuuta. Pääkonsekraattorina toimi Manuel Monteiro de Castro, jota avustivat Santiago García Aracil ja Braulio Rodríguez Plaza.


title: Braulio Rodríguez Plaza

text: Braulio Rodríguez Plaza (s. 27. tammikuuta 1944 Aldea del Fresno) on espanjalainen roomalaiskatolinen arkkipiispa. Hänet vihki papiksi Madridin arkkihiippakuntaan Vicente Enrique y Tarancón 3. huhtikuuta 1972. Hänet nimitettiin Osma-Sorian hiippakunnan johtoon 6. marraskuuta 1987, ja piispaksi vihkiminen seurasi 20. joulukuuta. Pääkonsekraattorina toimi Mario Tagliaferri, jota avustivat Angel Suquía Goicoechea ja Teodoro Cardenal Fernández.


title: Braulio Rodríguez Plaza

text: Rodríguez Plaza sai 12. toukokuuta 1995 nimityksen Salamancan piispaksi. 28. elokuuta 2002 hänet nimitettiin Valladolidin ja 16. huhtikuuta 2009 Toledon arkkipiispaksi.


title: Francisco Planas Muntaner

text: Francisco Planas Muntaner (26. kesäkuuta 1904 Palma de Mallorca – 15. kesäkuuta 1985) oli espanjalainen roomalaiskatolinen piispa. Hänet vihittiin papiksi 19. maaliskuuta 1927 ja nimitettiin Ibizan hiippakunnan johtoon 28. maaliskuuta 1960. Piispaksi vihkiminen seurasi 29. toukokuuta. Pääkonsekraattorina toimi Ildebrando Antoniutti, jota avustivat Jesús Enciso Viana ja Rafael González Moralejo.


title: Francisco Planas Muntaner

text: Planas Muntaner osallistui Vatikaanin toiseen kirkolliskokoukseen. Hän erosi tehtävistään piispana 10. syyskuuta 1976.


title: José Rico Pavés

text: José Rico Pavés (s. 9. lokakuuta 1966 Granada) on espanjalainen roomalaiskatolinen piispa. Hänet vihki papiksi Marcelo González Martín 11. lokakuuta 1992. Hänet nimitettiin Getafen hiippakunnan vihkipiispaksi sekä Mentesan titulaaripiispaksi 6. heinäkuuta 2012, ja piispaksi vihkiminen seurasi 21. syyskuuta. Pääkonsekraattorina toimi Joaquin Maria López de Andújar y Cánovas del Castillo, jota avustivat Antonio María Rouco Varela ja Braulio Rodríguez Plaza.


title: Agustín Cortés Soriano

text: Agustín Cortés Soriano (s. 23. lokakuuta 1947 Valencia) on espanjalainen roomalaiskatolinen piispa. Hänet vihittiin papiksi 23. joulukuuta 1971 ja nimitettiin Ibizan hiippakunnan johtoon 20. helmikuuta 1998. Piispaksi vihkiminen seurasi 18. huhtikuuta. Pääkonsekraattorina toimi Lajos Kada, jota avustivat Ricardo María Carles Gordó ja Agustín García-Gasco y Vicente.


title: Agustín Cortés Soriano

text: Cortés Soriano sai 15. kesäkuuta 2004 nimityksen Sant Feliu de Llobregatin piispaksi, jonka virkaan hänet asetettiin 12. syyskuuta.


title: Vicente Juan Segura

text: Vicente Juan Segura (s. 22. toukokuuta 1955 Tabernes de Valldigna) on espanjalainen roomalaiskatolinen piispa. Hänet vihittiin papiksi Valencian arkkihiippakuntaan 24. lokakuuta 1981 ja nimitettiin Ibizan hiippakunnan johtoon 22. tammikuuta 2005. Piispaksi vihkiminen seurasi 14. toukokuuta. Pääkonsekraattorina toimi Leonardo Sandri, jota avustivat Ricardo María Carles Gordó ja Agustín García-Gasco y Vicente.


title: Ricardo Blázquez Pérez

text: Ricardo Blázquez Pérez (s. 13. huhtikuuta 1942 Villanueva del Campillo) on espanjalainen roomalaiskatolinen arkkipiispa. Hänet vihittiin papiksi 18. helmikuuta 1967 ja nimitettiin Santiago de Compostelan arkkihiippakunnan vihkipiispaksi sekä Germa in Galatian titulaaripiispaksi 8. huhtikuuta 1988. Piispaksi vihkiminen seurasi 29. toukokuuta. Pääkonsekraattorina toimi Antonio María Rouco Varela, jota avustivat Angel Suquía Goicoechea ja Mario Tagliaferri.


title: Ricardo Blázquez Pérez

text: Blázquez Pérez sai 26. toukokuuta 1992 nimityksen Palencian ja 8. syyskuuta 1995 Bilbaon piispaksi. 13. maaliskuuta 2010 hänet nimitettiin Valladolidin arkkipiispaksi.


title: AAP

text: AAP voi tarkoittaa seuraavia:


title: Teodoro Úbeda Gramage

text: Teodoro Úbeda Gramage (30. lokakuuta 1931 Ontinyent – 18. toukokuuta 2003) oli espanjalainen roomalaiskatolinen piispa. Hänet vihittiin papiksi 26. kesäkuuta 1955 ja nimitettiin Ibizan hiippakunnan vihkipiispaksi sekä Thunusudan titulaaripiispaksi 1. syyskuuta 1970. Piispaksi vihkiminen seurasi 1. marraskuuta. Pääkonsekraattorina toimi Luigi Dadaglio, jota avustivat José María García Lahiguera ja Francisco Planas Muntaner.


title: Teodoro Úbeda Gramage

text: Úbeda Gramage sai 13. huhtikuuta 1973 nimityksen Mallorcan piispaksi, jona hän toimi, kunnes kuoli 71-vuotiaana virassa.


title: Barnabas Halem ’Imana

text: Barnabas R. Halem ’Imana (1929 Rulangara – 3. tammikuuta 2016) oli ugandalainen roomalaiskatolinen piispa. Hänet vihittiin papiksi Mbararan hiippakuntaan 7. joulukuuta 1958 ja nimitettiin Kabalen hiippakunnan johtoon 29. toukokuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.


title: Barnabas Halem ’Imana

text: Halem ’Imana erosi tehtävistään piispana 15. heinäkuuta 1994.


title: Robert Marie Gay

text: Robert Marie Gay (22. tammikuuta 1927 Ottawa – 29. kesäkuuta 2016) oli Ugandassa toiminut kanadalainen roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 30. tammikuuta 1954 ja nimitettiin Kabalen hiippakunnan johtoon 11. tammikuuta 1996. Piispaksi vihkiminen seurasi 9. maaliskuuta. Pääkonsekraattorina toimi Emmanuel Wamala, jota avustivat Barnabas Halem ’Imana ja Paul K. Bakyenga.


title: Robert Marie Gay

text: Gay jäi eläkkeelle 15. maaliskuuta 2003.


title: Paul K. Bakyenga

text: Paul K. Bakyenga (s. 30. kesäkuuta 1944) on ugandalainen roomalaiskatolinen arkkipiispa. Hänet vihittiin papiksi Mbararan hiippakuntaan 11. heinäkuuta 1971 ja nimitettiin sen koadjuuttoripiispaksi 6. maaliskuuta 1989. Piispaksi vihkiminen seurasi 24. kesäkuuta. Pääkonsekraattorina toimi John Baptist Kakubi, jota avustivat Adrian Kivumbi Ddungu ja Serapio Bwemi Magambo.


title: Paul K. Bakyenga

text: Bakyengasta tuli 23. marraskuuta 1991 Mbararan piispa. 2. tammikuuta 1999 Mbararasta tehtiin arkkihiippakunta ja Bakyengasta tuli sen arkkipiispa.


title: John ’Oke Afareha

text: John ’Oke Afareha (s. 10. maaliskuuta 1947) on nigerialainen roomalaiskatolinen piispa. Hänet vihittiin papiksi Warrin hiippakuntaan 30. joulukuuta 1973 ja nimitettiin sen vihkipiispaksi sekä Minan titulaaripiispaksi 3. maaliskuuta 1997. Piispaksi vihkiminen seurasi 14. toukokuuta. Pääkonsekraattorina toimi Jozef Tomko, jota avustivat Albert Kanene Obiefuna ja Patrick Ebosele Ekpu.


title: John ’Oke Afareha

text: Afareha sai 29. maaliskuuta 2010 nimityksen Warrin piispaksi, jonka virkaan hänet asetettiin 30. maaliskuuta.


title: José Eduardo Velásquez Tarazona

text: José Eduardo Velásquez Tarazona (s. 2. syyskuuta 1947 Caraz) on perulainen roomalaiskatolinen piispa. Hänet vihittiin papiksi Huarazin hiippakuntaan 1. heinäkuuta 1973 ja nimitettiin sen vihkipiispaksi sekä Obban titulaaripiispaksi 15. maaliskuuta 1994. Piispaksi vihkiminen seurasi 14. toukokuuta. Pääkonsekraattorina toimi José Ramón Gurruchaga Ezama, jota avustivat Sebastián Ramis Torrens ja Dante Frasnelli Tarter.


title: José Eduardo Velásquez Tarazona

text: 1. heinäkuuta 2000 Velásquez Tarazona sai nimityksen Tacna y Moqueguan koadjuuttoripiispaksi. 4. helmikuuta 2004 hänet nimitettiin Huarazin piispaksi, jonka virkaan hänet asetettiin 27. huhtikuuta.


title: Burgosinseisoja

text: Burgosinseisoja ("Perdiguero de Burgos") on espanjalainen koirarotu.


title: Burgosinseisoja

text: Burgosinseisoja on melko kookas, lyhytkarvainen kanakoira. Vaikka se ei olekaan yhtä virtaviivaisen ja elegantin näköinen kuin muut seisojat (kuten esimerkiksi pointteri), se on neliömäisen runkonsa ansiosta rakenteeltaan luja ja kestävä. Sen erityispiirteisiin kuuluvat pitkät, riippuvat korvat ja kaksi roikkuvaa kaulapoimua, jotka muodostavat "kaksoisleuan". Kirsu on tummanruskea ja purenta leikkaava. Huulet ovat riippuvat ja ylähuulet peittävät selvästi alahuulet, saamatta kuitenkaan olla veltot. Silmät ovat mantelinmuotoiset, keskikokoiset ja tumman pähkinänruskeat. Normaalisti pehmeä ja jalo katse vaikuttaa toisinaan hieman surulliselta samaan tapaan kuin esimerkiksi cockerspanielilla. Alkuperämaassa hännästä typistettiin perinteisesti kolmasosa, mutta Suomessa ja monessa muussa Euroopan maassa typistys on nykyisin kielletty.


title: Burgosinseisoja

text: Karvapeite on lyhyt, sileä ja tiheä. Se muodostuu maksanruskeista ja valkoisista karvoista, jotka muodostavat yhdessä ruskeatäplikkään, harmahtaan maksanruskein laikuin tai maksanruskea-valkoisen kokonaisuuden riippuen siitä, kumpi väreistä on dominoiva. Valkoinen otsalaikku on tunnusomainen piirre monilla koirilla, mutta rotumääritelmä ei kuitenkaan edellytä sitä. Urosten säkäkorkeus vaihtelee 62–67 cm välillä ja narttujen 59–64 cm. Keskimääräinen paino on 25–30 kg. Sukupuolileiman tulee olla selvä, ja nartut ovat yleensä uroksia virtaviivaisempia.


title: Burgosinseisoja

text: Burgosinseisoja on älykäs, rauhallinen, hillitty, kestävä ja tasapainoinen. Sillä on hyvä hajuaisti, ja sitä arvostetaan monipuolisten metsästysominaisuuksiensa vuoksi: se on paitsi erinomainen riistan jäljittämisessä, myös sen osoittamisessa ja noutamisessa. Säyseänä, tottelevaisena, hiljaisena ja lempeänä koirana se on helppo kouluttaa ja sopii myös lapsiperheeseen. Se ei kuitenkaan rauhallisuudestaan huolimatta sovellu kaupunkiympäristöön.


title: Burgosinseisoja

text: Tämä ikivanha rotu on kotoisin nykyisen Burgosin maakunnan alueelta muinaisesta Kastilian kuningaskunnasta. Se saattaa polveutua navarranseisojan ja sabueso españolin välisestä risteytyksestä, ja sen uskotaan mitä todennäköisimmin vaikuttaneen muiden seisojarotujen jalostamiseen. Sitä käytetään erityisesti pienriistan - kuten jänisten ja kaniinien - ja lintujen metsästykseen, mutta rohkeutensa ansiosta se sopii myös suurriistan metsästykseen. Sisukkaana, nopeana ja kestävänä koirana se kykenee työskentelemään kovassakin maastossa.


title: Burgosinseisoja

text: Luonteenomaisessa ympäristössä, maaseudun metsästyskoirana, pidettynä burgosinseisoja ei yleensä vaadi ylimääräisiä hoitotoimenpiteitä. Kuten muutkin metsästyskoirat, se kuitenkin vaatii päivittäistä liikuntaa ja mahdollisuuden juosta myös vapaana laajalla aukealla alueella.


title: Burgosinseisoja

text: Vuonna 2012 Suomeen tuotiin Espanjasta ensimmäiset rodunedustajat De Pedralvez -kennelistä, joista narttu Kinkku De Pedralvez on ehtinyt saavuttaa joitain tuloksia, joita ei ole vielä KoiraNetissä. Nämä koirat eivät kuitenkaan ole vielä ehtineet Suomen Kennelliiton viralliseen rekisteriin eivätkä sen vuoksi näy KoiraNetissä.


title: Marco Antonio Cortez Lara

text: Marco Antonio Cortez Lara (s. 10. joulukuuta 1957 Chiclayo) on perulainen roomalaiskatolinen piispa. Hänet vihki papiksi Chiclayon hiippakuntaan paavi Johannes Paavali II 3. helmikuuta 1985. Hänet nimitettiin Tacna y Moqueguan koadjuuttoripiispaksi 18. maaliskuuta 2005, ja piispaksi vihkiminen seurasi 4. toukokuuta. Pääkonsekraattorina toimi José Hugo Garaycoa Hawkins, jota avustivat Rino Passigato ja Jesús Moliné Labarte.


title: Marco Antonio Cortez Lara

text: Cortez Larasta tuli 1. syyskuuta 2006 Tacna y Moqueguan piispa.


title: Sebastián Ramis Torrens

text: Sebastián Ramis Torrens TOR (s. 10. kesäkuuta 1943 Llubí) on Perussa toimiva espanjalainen roomalaiskatolinen piispa. Hänet vihittiin papiksi 29. kesäkuuta 1969 ja nimitettiin Huamachucon alueprelatuurin johtoon 13. marraskuuta 1990. Piispaksi vihkiminen seurasi 13. tammikuuta 1991. Pääkonsekraattorina toimi Luigi Dossena, jota avustivat Manuel Prado Perez-Rosas ja Damián Nicolau Roig.


title: Lambert Bainomugisha

text: Lambert Bainomugisha (s. 12. heinäkuuta 1961 Kashumba) on ugandalainen roomalaiskatolinen piispa. Hänet vihittiin 13. heinäkuuta 1991 papiksi Mbararan hiippakuntaan (vuodesta 1999 arkkihiippakunta). Hänet nimitettiin Mbararan vihkipiispaksi sekä Tacia Montanan titulaaripiispaksi 2. heinäkuuta 2005, ja piispaksi vihkiminen seurasi 1. lokakuuta. Pääkonsekraattorina toimi Paul K. Bakyenga, jota avustivat John Baptist Kakubi ja Callistus Rubaramira.


title: Omar de Jesús Mejía Giraldo

text: Omar de Jesús Mejía Giraldo (s. 21. tammikuuta 1966 El Santuario) on kolumbialainen roomalaiskatolinen piispa. Hänet vihittiin papiksi Sonsón-Rionegron hiippakuntaan 16. marraskuuta 1991 ja nimitettiin Florencian hiippakunnan johtoon 27. huhtikuuta 2013. Piispaksi vihkiminen seurasi 29. kesäkuuta. Pääkonsekraattorina toimi Fidel León Cadavid Marin, jota avustivat Ricardo Antonio Tobón Restrepo ja Flavio Calle Zapata.


title: Elsa, kohtalon lapsi

text: ”Elsa, kohtalon lapsi” on Martti ”Huuhaa” Innasen vuonna 1967 julkaistu kappale ja esikoissingle. Se julkaistiin Safir-levymerkillä toisena puolenaan ”Aavehiihtäjä”. Kappaleen sävelsi salanimellä P. Naseva Erik Lindström ja sanoitus oli Innasen (salanimellä T. Kutvonen). Tangoparodia ”Elsa, kohtalon lapsi” oli Suomen myyntilistalla seitsemän kuukautta, joista neljän kuukauden ajan kärjessä.


title: Elsa, kohtalon lapsi

text: Kappale on mukana Innasen esikoisalbumilla "Rakkauden ja onnensatumaan täysivaltainen suurlähettiläs".


title: Elsa, kohtalon lapsi

text: Niin kauan kuin Suomessa on levytetty tangoja, niistä on tehty myös parodioita. Niitä levyttäneet esimerkiksi Veikko Lavi, Irwin Goodman, Jussi Raittinen, sekä Kari Kuuva, joka vuonna 1964 ylsi listaykköseksi kappaleellaan ”Tango Pelargonia”.


title: Elsa, kohtalon lapsi

text: Aiemmin rivimuusikkona työskennellyt Martti Innanen esitteli oman ideansa tangoparodiasta säveltäjä Erik Lindströmille, joka innostui siitä. Kappaleen ”Elsa, kohtalon lapsi” sävelsi ja sovitti Lindström salanimellä P. Naseva ja sanoitti Innanen pseudonyymillä T. Kutvonen.


title: Elsa, kohtalon lapsi

text: Singlen julkaisi Lindströmin vuonna 1963 perustaman Oy Finndisc Ab:n Safir-merkki. ”Elsa, kohtalon lapsi” meni piikittelyssä vieläkin pidemmälle kuin esimerkiksi ”Tango Pelargonia”. Huumori ei kuitenkaan avautunut kaikille, sillä osa yleisöstä näytti ottavan kappaleen tosissaan. Single nousi suoraan Suomen myyntilistan ykköseksi maaliskuussa 1967, ja pysyi kärjessä kaikkiaan neljä kuukautta.


title: Kirjais

text: Kirjais (joskus myös "Kirjainen") on saari ja kylä Nauvon pääsaarten eteläpuolella Paraisilla. Saaresta on siltayhteys Sommarön kautta Pikku-Nauvoon. Kirjais on 10 neliökilometrin kokoinen. Vakituisia asukkaita saarella on 31, ja kesäasukkaita Kirjaisissa on noin 250. Kirjaisissa on vierasvenesatama sekä ravintola ja kyläkauppa.


title: Heinrich von Haymerle

text: Heinrich Karl von Haymerle (7. joulukuuta 1828 Wien – 10. lokakuuta 1881 Wien) oli itävaltalainen paroni ja diplomaatti, joka toimi Itävalta-Unkarin ulkoministerinä vuosina 1879–1881.


title: Heinrich von Haymerle

text: Haymerle osallistui vuonna 1848 opiskelijamielenosoitukseen ja vältti täpärästi kuolemantuomion. Hän toimi diplomaattina vuodesta 1850 ja palveli muun muassa Turkissa, Kreikassa ja vuodesta 1861 Preussissa. Haymerle lähetettiin Tanskan–Preussin sodan jälkeen 1864 Kööpenhaminaan palauttamaan Itävalta-Unkarin ja Tanskan välisiä suhteita, ja vastaavasti 1866 Preussin–Itävallan sodan jälkeen Berliiniin. Hän toimi sittemmin Itävalta-Unkarin edustajana Ateenassa 1870–1872 ja Haagissa 1872–1876 sekä suurlähettiläänä Roomassa 1877–1879.


title: Heinrich von Haymerle

text: Haymerle avusti ulkoministeri Gyula Andrássya Berliinin kongressissa 1878 sekä solmittaessa kaksiliittoa Saksan kanssa 1879. Hänet nimitettiin Andrássyn seuraajaksi tämän vetäydytyä tehtävästään. Haymerle jatkoi pitkäti edeltäjänsä jalanjäljissä. Hänen ulkoministerikautenaan solmittiin 1881 uudelleen kolmen keisarin liitto Itävalta-Unkarin, Saksan ja Venäjän välillä, joskin tämä sopimus hyödytti Itävalta-Unkaria sangen vähän. Sen sijaan samana vuonna Serbian kanssa solmittu sopimus oli kaksoismonarkialle hyvin edullinen, sillä se alisti Serbian käytännössä Itävalta-Unkarin ohjaukseen.


title: Rademacher

text: Rademacher voi tarkoittaa seuraavia henkilöitä tai asioita:


title: Sarah Aaronsohn

text: Sarah Aaronsohn (5. tammikuuta 1890 Zichron Jakov, Osmanien valtakunta – 9. lokakuuta 1917) oli vakooja, joka kuului Iso-Britannian hyväksi ensimmäisessä maailmansodassa toimineeseen juutalaisvakoojien Nili-verkostoon.


title: Sarah Aaronsohn

text: Lokakuussa 1917 turkkilaisviranomaiset pidättivät Aaronsohnin ja kiduttivat tätä kuulusteluissa. Aaronsohn yritti itsemurhaa ampumalla itseään suuhun 5. lokakuuta, mutta ei kuollut välittömästi. Hän menehtyi saamiinsa vammoihin lopulta 9. lokakuuta 1917.


title: Sarah Aaronsohn

text: Hänen veljensä Aaron Aaronsohn, joka oli tunnettu kasvi- ja maataloustieteilijä, oli myös Nilin jäsen.


title: Ottokar Czernin

text: Ottokar Czernin von und zu Chudenitz (26. syyskuuta 1872 Dimokur, Böömi – 4. huhtikuuta 1932 Wien) oli böömiläissyntyinen itävaltalainen kreivi, diplomaatti ja poliitikko, joka toimi Itävalta-Unkarin ulkoministerinä ensimmäisen maailmansodan aikana joulukuusta 1916 huhtikuuhun 1918. Hänen pyrkimyksensä irrottaa Itävalta-Unkari sodasta ja estää valtakuntaa hajoamasta epäonnistuivat.


title: Ottokar Czernin

text: Czernin kuului böömiläiseen aatelissukuun. Hän aloitti diplomaattiuransa Itävalta-Unkarin Pariisin-lähetystöstä vuonna 1895 ja 1899 hänet nimitettiin asiainhoitajaksi Haagiin. Palattuaan kotimaahan Czernin valittiin 1903 edustajaksi Böömin maapäiville, jossa hän esiintyi konservatiivisen politiikan kannattajana. Hän toimi myös arkkiherttua Frans Ferdinandin läheisenä neuvonantajana. Czernin puolusti aatelin valtaa ja vastusti vuonna 1907 käyttöönotettua yleistä äänioikeutta. Hänestä tuli 1912 valtakunnaneuvoston ylähuoneen elinikäinen jäsen. Seuraavana vuonna hänet kutsuttiin takaisin diplomaatiksi ja hän toimi 1913–1916 lähettiläänä Romaniassa. Maailmansodan puhjettua hän suositteli Wienin hallitukselle Siebenbürgenin ja osan Bukovinasta tarjoamista Romanialle vastineena liitosta keskusvaltojen kanssa. Unkarin hallituksen vastustus esti hankkeen ja Romania liittyi elokuussa 1916 sotaan ympärysvaltojen puolelle.


title: Ottokar Czernin

text: Uudeksi keisariksi tullut Kaarle I nimitti Romaniasta palanneen Czerninin joulukuussa 1916 ulkoministeriksi Stephan Buriánin tilalle. Ulkoministerinä Czernin pyrki irrottamaan Itävalta-Unkarin maailmansodasta, mutta Saksan vastustus ja kaksoismonarkian riipuuvuus liittolaisestaan estivät tämän. Hän pyrki vakuuttamaan Saksan hallituksen pikaisen rauhan välttämättömyydestä, ja suositteli Saksalle Elsass-Lothringenista luopumista, mikäli siten saataisiin ympärysvallat suostumaan rauhaan. Czerninin yhteistyö saksalaisen valtiopäivämies Matthias Erzbergerin kanssa johti Saksan valtiopäivien 19. heinäkuuta 1917 tekemään niin sanottuun rauhanpäätökseen.


title: Ottokar Czernin

text: Czernin joutui entistä enemmän vastakkain Saksan sodanjohdon kanssa, kun hän tammikuussa 1918 pitämässään puheessa ilmoitti hyväksyvänä Woodrow Wilsonin neljäntoista kohdan ohjelman. Hän johti helmi–maaliskuussa samana vuonna Brest-Litovskin rauhanneuvotteluita Saksan ulkoministeri Richard von Kühlmannin kanssa. Czerninin asema vaikeutui huomattavasti, kun Itävalta-Unkari joutui erillisrauhassa helmikuussa 1918 luovuttamaan alueitaan vastaitsenäistyneelle Ukrainalle. Hän joutui eroamaan tehtävistään huhtikuussa 1918 niin sanotun Sixtus-skandaalin vuoksi, jossa keisari oli käynyt salaisia rauhanneuvotteluita ympärysvaltojen kanssa kertomatta ulkoministerilleen. Czerninin erottua Burián palasi ulkoministeriksi.


title: Ottokar Czernin

text: Czernin toimi tasavallaksi muuttuneen Itävallan kansalliskokouksen jäsenenä 1920–1923. Hän julkaisi 1919 muistelmakirjan "Im weltkrieg".


title: M-Klooriperbentsoehappo

text: m-Klooriperbentsoehappo eli m-CPBA (CHClO) on yksi perkarboksyylihapoista ja perbentsoehapon kloorattu johdannainen. m-Klooriperbentsoehappoa käytetään laajasti erittäin voimakkaana hapettimena orgaanisen kemian synteeseissä.


title: M-Klooriperbentsoehappo

text: m-Klooriperbentsoehappoa valmistetaan m-klooribentsoyylikloridista ja vetyperoksidista natriumhydroksidin ja magnesiumsulfaatin läsnä ollessa. Tuote eristetään liuoksesta lisäämällä happoa, kuten rikkihappoa.


title: M-Klooriperbentsoehappo

text: m-Klooriperbentsoehappoa käytetään hapettimena monissa reaktioissa. Se reagoi alkeenien kanssa muodostaen epoksideja, aldehydit ja ketonit reagoivat Baeyer–Villiger-reaktiolla estereiksi, amiinit reagoivat nitroalkaaneiksi tai amiinioksideiksi, sulfidit muodostavat sulfoksideja tai sulfoneja ja ketaalit muodostavat ortoestereitä. Reaktioissa yhdiste pelkistyy m-klooribentsoehapoksi.


title: M-Klooriperbentsoehappo

text: m-Klooriperbentsoehappo on hieman kalliimpaa kuin peretikkahappo tai vetyperoksidi, joilla se voidaan korvata eräissä reaktioissa. Yhdiste on kuitenkin usein näitä selektiivisempi ja suhteellisen stabiilina kiinteänä aineena helpompi käsitellä. Muihin perkaboksyylihappoihin verrattuna se on myös paremmin saatavissa.


title: Fabián Marulanda López

text: Fabián Marulanda López (s. 27. joulukuuta 1933 Marulanda) on kolumbialainen roomalaiskatolinen piispa. Hänet vihittiin papiksi 20. marraskuuta 1960 ja nimitettiin Ibaguén arkkihiippakunnan vihkipiispaksi sekä Pederodianan titulaaripiispaksi 15. heinäkuuta 1986. Piispaksi vihkiminen seurasi 15. elokuuta. Pääkonsekraattorina toimi José Joaquín Flórez Hernández, jota avustivat Hernando Rojas Ramirez ja José Agustín Valbuena Jáuregui.


title: Fabián Marulanda López

text: Marulanda López sai 22. joulukuuta 1989 nimityksen Florencian piispaksi, jona hän toimi, kunnes erosi tehtävistään 19. heinäkuuta 2002.


title: Arliss Howard

text: Leslie Richard Howard, paremmin tunnettu nimellä Arliss Howard (s. 18. lokakuuta 1954, Independence, Missouri, Yhdysvallat) on yhdysvaltalainen näyttelijä ja ohjaaja.


title: Arliss Howard

text: Arliss Howard teki läpimurtonsa sotamies Cowboyn roolissa elokuvassa "Full Metal Jacket" vuonna 1987. Vuonna 1992 hän näytteli Maxwelliä elokuvassa "Ruby". Hän on esiintynyt myös muun muassa elokuvissa "Amistad", "Kadonnut maailma – Jurassic Park" ja "Aikamatkustajan vaimo". Hän on työskennellyt televisiosarjassa "Näkijä" sekä näyttelijänä että ohjaajana. Howard esitti Kale Ingramia televisiosarjassa "Rubicon" vuonna 2010, mutta sarja lopetettiin yhden tuotantokauden jälkeen. Vuonna 2013 hän alkoi esiintyä sarjassa "True Blood".


title: Arliss Howard

text: Howard on ohjannut elokuvat "Big Bad Love" ja "Dawn Anna", joissa hänen vaimonsa Debra Winger näytteli pääosaa. Hän osallistui myös elokuvien käsikirjoittamiseen. Howard ja Winger ovat näytelleet yhdessä useissa American Repertory -teatterin näytelmissä.


title: Boris Rotenberg

text: Boris Romanovitš Rotenberg (s. 3. tammikuuta 1957 Leningrad) on venäjänjuutalainen liikemies ja urheiluvaikuttaja. Hänellä on myös Suomen kansalaisuus.


title: Boris Rotenberg

text: Vuonna 1968 Rotenberg liittyi samaan judoseuraan, jossa hänen veljensä Arkadi Rotenberg ja ystävänsä Vladimir Putin jo olivat. Hän voitti Neuvostoliiton mestaruuksia junioritasolla 65–71 -kiloisissa. 1990-luvulla hän toimi helsinkiläisen Chikara-judoseuran valmentajana. Nykyisin Rotenberg johtaa venäläistä Isänmaa-nimistä kamppailulajien urheilujärjestöä ja on Venäjän judoliiton varapresidentti.


title: Boris Rotenberg

text: Vuonna 2001 Boris Rotenberg perusti veljensä kanssa SMP Pankin. Heidän omistamansa SGM Group on suuri kaasuputkien toimittaja valtionyhtiö Gazpromille.


title: Boris Rotenberg

text: Boris Rotenbergilla on kaksi poikaa, Roman ja Boris, joista edellinen on jääkiekkoseura SKA Pietarin markkinointijohtaja ja Gazprombankin varapääjohtaja, jälkimmäinen on jalkapalloilija.


title: Boris Rotenberg

text: Boris Rotenberg kuuluu liikemiesryhmään, jonka kesäkuussa 2013 ilmoitettiin ostavan Hartwall-areenan Helsingistä.


title: Arkadi Rotenberg

text: Arkadi Romanovitš Rotenberg (s. 15. joulukuuta 1951 Leningrad) on venäläinen liikemies, joka on etniseltä taustaltaan juutalainen. Hän kuuluu veljensä Boris Rotenbergin kanssa Vladimir Putinin ystäväpiiriin. Miehet edustivat samaa judoseuraa jo 1960-luvulla.


title: Arkadi Rotenberg

text: Arkadi ja Boris omistavat SMP Pankin ja SGM Groupin, joka on suuri kaasuputkien toimittaja valtionyhtiö Gazpromille.


title: Arkadi Rotenberg

text: Arkadi Rotenberg kuuluu liikemiesryhmään, jonka kesäkuussa 2013 ilmoitettiin ostavan Hartwall-areenan Helsingistä. Venäjällä hän omistaa jääkiekkoseura Moskovan Dynamon.


title: Eliza Bennett

text: Eliza Hope Bennett (s. 17. maaliskuuta 1992 Reading, Berkshire, Englanti) on englantilainen näyttelijä ja laulaja. Hänen ensimmäinen merkittävä roolinsa oli elokuvassa "Nanny McPhee – satumainen lastenvahti" vuonna 2005.


title: Eliza Bennett

text: Eliza aloitti nuorena näyttelemisen koulun lavalla. Ensimmäisen elokuvaroolinsa hän teki elokuvassa "Minä & prinssi". Elokuvassa "Nanny McPhee – satumainen lastenvahti" hän esitti Toraa Emma Thompsonin ja Colin Firthin rinnalla. Vuonna 2006 Bennett esiintyi yhdessä "Neiti Marple" -jaksossa. Vuonna 2008 hän esitti pääroolia elokuvassa "Mustesydän", joka perustuu saksalaisen Cornelia Funken teokseen "Mustesydän". "From Time to Time" -elokuvassa hän näytteli Susania. Vuonna 2012 Bennett siirtyi jälleen myös musikaaliteatterin pariin. Hän on ennakkosuosikki Gracen rooliin tulevaan elokuvaan "Shiver" (suom. "Väristys"), joka perustuu Maggie Stiefvaterin kirjaan "Väristys" (samannimisen trilogian ensimmäinen osa).


title: Eliza Bennett

text: Bennett syntyi Readingissa, Berkshiressä. Hänellä on isoveli ja -sisko.


title: Stephan Burián

text: Stephan Burián von Rajecz (; 16. tammikuuta 1851 Stampfen – 21. lokakuuta 1922 Wien) oli unkarilainen kreivi, diplomaatti ja poliitikko, joka toimi Itävalta-Unkarin ulkoministerinä ensimmäisen maailmansodan aikana vuosina 1915–1916 ja 1918 sekä valtiovarainministerinä 1903–1912 ja 1916–1918.


title: Stephan Burián

text: Burián aloitti uransa diplomaattina Itävalta-Unkarin lähetystöissä useissa Itä-Euroopan maissa, ja toimi pääkonsulina Sofiassa 1886–1895 sekä lähettiläänä Stuttgartissa 1896–1897 ja Ateenassa 1897–1903. Vuonna 1903 hän tuli valtakunnan valtiovarainministeriksi Benjamin Kállayn jälkeen. Tehtävään liittyi myös Bosnia-Hertsegovinan miehityshallinnon johtajuus. Burián jätti molemmat tehtävät vuonna 1912. Heinäkuusta 1913 alkaen Burián toimi hoviministerinä István Tiszan johtamassa Unkarin hallituksessa, kunnes hänet tammikuussa 1915 nimitettiin valtakunnan ulkoministeriksi Leopold von Berchtoldin tilalle. Nimitys tehtiin Tiszan toiveesta.


title: Stephan Burián

text: Buriánin myönteisiin saavutuksiin ulkoministerinä kuuluivat Itävalta-Unkarin ja Turkin suhteiden parantaminen sekä Bulgarian houkuttelu liittymään sotaan keskusvaltojen puolelle. Hän ei kuitenkaan onnistunut estämään Italian ja Romanian liittymistä sotaan ympärysvaltojen puolelle. Hän vastusti saksalaisten suunnitelmia, joissa rauha olisi hankittu luovuttamalla Itävalta-Unkarin alueita Italialle ja Serbialle, ja ehdotti sitä vastoin Saksan luopumista kaikista aluevaltauksista lännessä sekä Belgian aseman palauttamista. Saksan ja Itävalta-Unkarin johto kuitenkin hylkäsi tämän ajatuksen. Lisäksi Burián ärsytti saksalaisia vaatimalla Balkanin operaatioiden alistamista Itävalta-Unkarille ja kaksoismonarkian intressien tunnustamista miehitetyssä Puolassa sekä vastustamalla Saksan suunnitelmaa rajoittamattomasta sukellusvenesodasta. Uudeksi hallitsijaksi tullut Kaarle I syrjäytti Buriánin ulkoministerin paikalta joulukuussa 1916.


title: Stephan Burián

text: Burián toimi tämän jälkeen valtiovarainministerinä huhtikuuhun 1918, jolloin hän palasi ulkoministeriksi Ottokar Czerninin eron jälkeen. Ensi töikseen Burián vakuutti Saksan sodanjohdolle Itävalta-Unkarin lojaaliutta, mikä lisäsi kaksoismonarkian vähemmistökansallisuuksien tyytymättömyyttä. Sodan jatkaminen kävi kuitenkin valtakunnalle mahdottomaksi ja 14. syyskuuta 1918 Burián julkaisi vetoomuksen, jossa ehdotti rauhanneuvotteluita kaikkien osapuolien välillä. Kun tämä ei johtanut tuloksiin, hän yritti saada Itävalta-Unkarille erillisrauhan ja pyysi 14. lokakuuta Yhdysvalloilta aselepoa Woodrow Wilsonin neljäntoista kohdan ohjelman pohjalta. Tähänkään tarjoukseen ei enää suostuttu. Burián erosi ulkoministerin tehtävistä 24. lokakuuta ja vetäytyi sen jälkeen julkisesta elämästä.


title: Stephan Burián

text: Kreivi Burian von Rajeczille myönnettiin Suomen vapaudenristin suurristi heinäkuussa 1918 Brest-Litovskin rauhanneuvotteluiden seurauksena käytyjen Suomen ja keskusvaltojen rauhansopimus- ja kauppaneuvotteluissa osoittaman ystävällisyyden johdosta.


title: José Joaquín Flórez Hernández

text: José Joaquín Flórez Hernández (12. marraskuuta 1916 Onzaga – 22. kesäkuuta 1996) oli kolumbialainen roomalaiskatolinen arkkipiispa. Hänet vihittiin papiksi Socorro y San Gilin hiippakuntaan 21. heinäkuuta 1940 ja nimitettiin Duitaman hiippakunnan johtoon 7. maaliskuuta 1955. Piispaksi vihkiminen seurasi 24. huhtikuuta. Pääkonsekraattorina toimi Paolo Bertoli, jota avustivat Ángel María Ocampo Berrio ja Pedro José Rivera Mejía.


title: José Joaquín Flórez Hernández

text: Flórez Hernández sai 17. maaliskuuta 1964 nimityksen Ibaguén piispaksi. 14. joulukuuta 1974 Ibagué korotettiin arkkihiippakunnaksi ja Flórez Hernández nimitettiin sen arkkipiispaksi.


title: José Joaquín Flórez Hernández

text: Flórez Hernández osallistui Vatikaanin toiseen kirkolliskokoukseen. Hän jäi eläkkeelle arkkipiispan tehtävistä 25. maaliskuuta 1993, ja hänen seuraajakseen nimitettiin Juan Francisco Sarasti Jaramillo.


title: Carlos Prada Sanmiguel

text: Carlos Prada Sanmiguel (27. joulukuuta 1939 Floridablanca – 16. elokuuta 2013 Bogotá) oli kolumbialainen roomalaiskatolinen piispa. Hänet vihittiin papiksi Bucaramangan hiippakuntaan 6. helmikuuta 1966 ja nimitettiin Medellínin arkkihiippakunnan vihkipiispaksi sekä Balianan titulaaripiispaksi 20. tammikuuta 1988. Piispaksi vihkiminen seurasi 20. helmikuuta. Pääkonsekraattorina toimi Alfonso López Trujillo, jota avustivat Angelo Acerbi ja Héctor Rueda Hernández.


title: Carlos Prada Sanmiguel

text: Prada Sanmiguel sai 21. kesäkuuta 1994 nimityksen Duitama-Sogamoson piispaksi, jona hän toimi, kunnes erosi tehtävistään 15. lokakuuta 2012.


title: Orlando Roa Barbosa

text: Orlando Roa Barbosa (s. 4. heinäkuuta 1958 Cali) on kolumbialainen roomalaiskatolinen piispa. Hänet vihittiin papiksi Ibaguén arkkihiippakuntaan 6. joulukuuta 1984 ja nimitettiin sen vihkipiispaksi sekä Nasbincan titulaaripiispaksi 12. toukokuuta 2012. Piispaksi vihkiminen seurasi 28. heinäkuuta. Pääkonsekraattorina toimi Flavio Calle Zapata, jota avustivat Aldo Cavalli ja Jesús Rubén Salazar Gómez.


title: Flavio Calle Zapata

text: Flavio Calle Zapata (s. 18. helmikuuta 1944 San Andrés) on kolumbialainen roomalaiskatolinen arkkipiispa. Hänet vihki papiksi paavi Paavali VI 22. elokuuta 1968. Hänet nimitettiin Alto Sinún alueprelatuurin johtoon 16. helmikuuta 1989, ja piispaksi vihkiminen seurasi 16. maaliskuuta. Pääkonsekraattorina toimi Joaquín García Ordóñez, jota avustivat Angelo Acerbi ja Darío Castrillón Hoyos.


title: Flavio Calle Zapata

text: Calle Zapata sai 16. helmikuuta 1993 nimityksen Sonsón-Rionegron piispaksi ja 10. tammikuuta 2003 Ibaguén arkkipiispaksi.


Vilnan Gediminasin teknillinen yliopisto (, VGTU) on Vilnassa Liettuassa toimiva tekniikan alan yliopisto. Oppilaitos on nimetty Liettuan suuriruhtinaskunnan laajentumisen ajan hallitsijan Gediminasin (noin 1275–1341) mukaan.


title: Vilnan Gediminasin teknillinen yliopisto

text: Vilnan teknillinen yliopisto luetaan kansainvälisissä vertailuissa Liettuan parhaimpiin korkeakouluihin ja se pyrkii Baltian maiden johtavaksi teknilliseksi ja insinööritieteiden opinahjoksi. Yliopistoon kuuluu 10 tiedekuntaa. Opiskelijoita on runsas 11 500. Opetusohjelmia on yhteensä runsas sata, ja ne jaetaan alempaan ja ylempään korkeakoulututkintoon sekä jatko-opintoihin tähtääviin ohjelmiin. Osa koulutusohjelmista on englanninkielisiä.


text: Yliopiston keskuskampus sijaitsee Vilnan koillisosassa linnuntietä noin viiden kilometrin päässä kaupungin vanhasta ydinkeskustasta. Osa yliopiston tiedekunnista toimii kuitenkin Vilnan muissa osissa, jotkut kantakaupungissakin.


title: Luis José Rueda Aparicio

text: Luis José Rueda Aparicio (s. 3. maaliskuuta 1962 San Gil) on kolumbialainen roomalaiskatolinen piispa. Hänet vihki papiksi Socorro y San Gilin hiippakuntaan Jorge Leonardo Gómez Serna 23. marraskuuta 1989. Hänet nimitettiin Montelibanon hiippakunnan johtoon 2. helmikuuta 2012, ja piispaksi vihkiminen seurasi 14. huhtikuuta. Pääkonsekraattorina toimi Aldo Cavalli, jota avustivat Ismael Rueda Sierra ja Carlos Germán Mesa Ruiz. Rueda Aparicio asetettiin virkaansa 28. huhtikuuta.


title: Ismael Rueda Sierra

text: Ismael Rueda Sierra (s. 11. toukokuuta 1950 Suaita) on kolumbialainen roomalaiskatolinen arkkipiispa. Hänet vihittiin papiksi Sonsón-Rionegron hiippakuntaan 22. elokuuta 1981 ja inkardinoitiin Girardotin hiippakuntaan vuonna 1988. Hänet nimitettiin 20. joulukuuta 2000 Cartagenan arkkihiippakunnan vihkipiispaksi sekä Burunin titulaaripiispaksi, ja piispaksi vihkiminen seurasi 17. helmikuuta 2001. Pääkonsekraattorina toimi Jorge Ardila Serrano, jota avustivat Carlos José Ruiseca Vieira ja Flavio Calle Zapata.


title: Ismael Rueda Sierra

text: Rueda Sierra sai 27. kesäkuuta 2003 nimityksen Socorro y San Gilin piispaksi. 13. helmikuuta 2009 hänet nimitettiin Bucaramangan arkkipiispaksi, jonka virkaan hänet asetettin 2. toukokuuta.


title: Jorge Ardila Serrano

text: Jorge Ardila Serrano (17. syyskuuta 1925 Zapatoca – 12. lokakuuta 2010) oli kolumbialainen roomalaiskatolinen piispa. Hänet vihittiin papiksi 17. lokakuuta 1948 ja nimitettiin Bogotán arkkihiippakunnan vihkipiispaksi sekä Tisedin titulaaripiispaksi 27. lokakuuta 1980. Piispaksi vihkiminen seurasi 30. marraskuuta. Pääkonsekraattorina toimi Aníbal Muñoz Duque, jota avustivat Angelo Acerbi ja Mario Revollo Bravo.


title: Jorge Ardila Serrano

text: Ardila Serrano sai 21. toukokuuta 1988 nimityksen Girardotin piispaksi, jona hän toimi, kunnes jäi eläkkeelle 15. kesäkuuta 2001.


title: Jussi Lukkarinen

text: Juhana ”Jussi” Lukkarinen (30. heinäkuuta 1884 Kontiolahti – 1. heinäkuuta 1963 Seinäjoki) oli suomalainen kansanperinteen kerääjä ja tutkija sekä valokuvaaja. Hän teki useita tutkimusmatkoja Pohjois-, Raja- ja Itä-Karjalaan sekä Inkeriin.


title: Jussi Lukkarinen

text: Lukkarinen kuului Samuli Paulaharjun kertojalähteenä tunnetun paiholalaisen Antti Lukkarisen perheeseen. Hän opiskeli Helsingin yliopistossa kansanrunoutta ja kansatiedettä. Hän työskenteli myöhemmin Kansallismuseon amanuenssina ja oli myös Seurasaaren ulkomuseon tehtävissä. Lukkarinen kävi runonkeruumatkoilla Inkerissä vuosina 1909 ja 1911 sekä Vienan Karjalassa vuonna 1917. Hänen keräämiään runoja julkaistiin "Suomen kansan vanhat runot" -kokoelmassa, jonka toimitustyöhön hän osallistui. Lukkarinen toimitti sarjan osat "Etelä-Pohjanmaan runot", "Satakunnan runot II" ja kaksiosaisen "Savon runot". 1930-luvulla hän pääosin julkaisi kansanrunouskokoelmia sekä kansanperinteen tutkimuksia.


title: Jussi Lukkarinen

text: Lukkarinen liittyi valkoisiin joukkoihin sisällissodan aikana ja oli aktiivisesti mukana hankkeissa Itä-Karjalan liittämiseksi Suomeen. Hän oli mukana myös yleisesikunnan tiedustelutoiminnassa.


title: Gyula Andrássy nuorempi

text: Gyula Andrássy (30. kesäkuuta 1860 Tőketerebes – 11. kesäkuuta 1929 Budapest) oli unkarilainen kreivi ja poliitikko, joka toimi useissa ministerinviroissa Unkarin hallituksessa sekä Itävalta-Unkarin keisarikunnan ulkoministerinä aivan ensimmäisen maailmansodan loppuvaiheessa loka–marraskuussa 1918. Hän oli valtiomies Gyula Andrássyn poika.


title: Gyula Andrássy nuorempi

text: Andrássy valittiin Unkarin parlamenttiin vuonna 1885 ja hänestä tuli yksi liberaalin puolueen johtajista. Vuosina 1893–1895 hän toimi Unkarin opetus- ja sittemmin hoviministerinä. Hän erosi puoluestaan ensi kerran vuonna 1898, mutta palasi pian takaisin. Lopullisesti hän jätti puolueen 1905 István Tiszan kanssa syntyneiden erimielisyyksien vuoksi. Vuosina 1906–1910 Andrássy oli sisäministerinä Sándor Wekerlen hallituksessa.


title: Gyula Andrássy nuorempi

text: Ensimmäisen maailmansodan alussa Andrássy tuki Itävalta-Unkarin hallitusta, mutta ryhtyi myöhemmin kannattamaan rauhaa ympärysvaltojen kanssa. Hänet nimitettiin valtakunnan ulkoministeriksi sodan loppuvaiheessa 24. lokakuuta 1918. Kolme päivää myöhemmin hän lähetti Yhdysvaltain presidentti Woodrow Wilsonille viestin, jossa ilmoitti Itävalta-Unkarin suostuvan aseleponeuvotteluihin amerikkalaisten aiemmin ilmoittamien ehtojen mukaisesti, mikä merkitsi liittolaisuuden katkaisemista Saksan kanssa. Andrássy jätti ulkoministerin tehtävät kaksoismonarkian hajotessa 3. marraskuuta 1918. Hän jatkoi sodan jälkeen poliitikkona Unkarissa, toimi vuodesta 1920 kansalliskokouksen edustajana ja tuki entisen keisari Kaarlen pyrkimyksiä palata Unkarin kuninkaaksi.


title: Ramón Alberto Rolón Güepsa

text: Ramón Alberto Rolón Güepsa (s. 28. helmikuuta 1959 Arboledas) on kolumbialainen roomalaiskatolinen piispa. Hänet vihittiin papiksi Nueva Pamplonan arkkihiippakuntaan 8. joulukuuta 1984 ja nimitettiin Monterían hiippakunnan johtoon 27. lokakuuta 2012. Piispaksi vihkiminen seurasi 1. joulukuuta. Pääkonsekraattorina toimi Luis Madrid Merlano, jota avustivat Jorge Enrique Jiménez Carvajal ja Ismael Rueda Sierra. Rolón Güepsa asetettiin virkaansa 15. joulukuuta.


title: Ihmisjahti

text: Ihmisjahti voi tarkoittaa ainakin seuraavia:


title: Seututie 644

text: Seututie 644 on Toivakan Viisarimäeltä Jyväskylän Kanavuoreen johtava seututie. Tie alkaa Viisarimäestä seututieltä 618 ja kulkee Oravasaaren kautta Kanavuoreen, jossa se yhtyy valtatiehen 4 hieman valtateiden 9, 13 ja 23 kiertoliittymän eteläpuolella.


title: Seututie 644

text: Aiemmin tie oli osa valtatietä 4, mutta vuosina 2008–2010 valtatie siirrettiin uudelle moottoriliikennetielinjaukselle vanhan tien länsipuolelle, ja vanha tie muutettiin seututieksi 644. Nykyisin tie on etenkin paikallisliikenteen käytössä, ja tietä käytetään myös valtatien 4 rinnakkaistienä.


title: Seututie 644

text: Tie on kokonaan päällystetty, mutta monin paikoin mutkainen.


title: José Dimas Cedeño Delgado

text: José Dimas Cedeño Delgado (s. 23. heinäkuuta 1933 Peña Blanca) on panamalainen roomalaiskatolinen arkkipiispa. Hänet vihki papiksi Francisco Beckmann 25. kesäkuuta 1961. Hänet nimitettiin Santiago de Veraguasin hiippakunnan johtoon 15. helmikuuta 1975, ja piispaksi vihkiminen seurasi 17. toukokuuta. Pääkonsekraattorina toimi Edoardo Rovida, jota avustivat Daniel Enrique Núñez Núñez ja Carlos Ambrosio Lewis Tullock.


title: José Dimas Cedeño Delgado

text: Cedeño Delgado sai 18. huhtikuuta 1994 nimityksen Panamán arkkipiispaksi, jona hän toimi, kunnes jäi eläkkeelle 18. helmikuuta 2010.


title: Pablo Varela Server

text: Pablo Varela Server (s. 2. heinäkuuta 1942 Dénia) on Panamassa toimiva espanjalainen roomalaiskatolinen piispa. Hänet vihittiin papiksi Panamán arkkihiippakuntaan 28. kesäkuuta 1970 ja nimitettiin sen vihkipiispaksi sekä Macomades Rusticianan titulaaripiispaksi 26. helmikuuta 2004. Piispaksi vihkiminen seurasi 17. huhtikuuta. Pääkonsekraattorina toimi José Dimas Cedeño Delgado, jota avustivat Giacomo Guido Ottonello ja Oscar Mario Brown Jiménez.


title: Remy Bonjasky

text: Remy Kenneth Bonjasky (s. 10. tammikuuta 1976 Paramaribo, Suriname) on alankomaalainen raskaansarjan potkunyrkkeilijä. Hän on voittanut kolme K-1:n raskaansarjan mestaruutta. Bojansky aloitti potkunyrkkeilyn 18-vuotiaana, kun hänen potkunyrkkeilyä harrastanut ystävänsä otti hänet mukaansa sparratakseen hänen kanssaan. Nuori Bojansky innostui lajista niin, että päätti jatkaa sen parissa.


title: Héctor Julio López Hurtado

text: Héctor Julio López Hurtado (s. 23. heinäkuuta 1941 Tunja) on kolumbialainen roomalaiskatolinen piispa. Hän liittyi salesiaaneihin 29. tammikuuta 1958 ja sai pappisvihkimyksensä 30. kesäkuuta 1968. Hänet nimitettiin Ariarin apostoliseksi vikaariksi sekä Elicrocan titulaaripiispaksi 15. joulukuuta 1987, ja piispaksi vihkiminen seurasi 27. helmikuuta 1988. Pääkonsekraattorina toimi Angelo Acerbi, jota avustivat Jesús María Coronado Caro ja Héctor Jaramillo Duque.


title: Héctor Julio López Hurtado

text: 29. lokakuuta 1999 Ariarin apostolisesta vikariaatista tehtiin Granada en Colombian hiippakunta ja López Hurtado sai nimityksen sen piispaksi. 15. kesäkuuta 2001 hänet nimitettiin Girardotin piispaksi.


title: José Figueroa Gómez

text: José Figueroa Gómez (s. 22. huhtikuuta 1946 Bucaramanga) on kolumbialainen roomalaiskatolinen piispa. Hänet vihittiin papiksi Barrancabermejan hiippakuntaan 9. syyskuuta 1972 ja nimitettiin Granada en Colombian hiippakunnan johtoon 8. elokuuta 2002. Piispaksi vihkiminen seurasi 12. lokakuuta. Pääkonsekraattorina toimi Jaime Prieto Amaya, jota avustivat Beniamino Stella ja Juan Francisco Sarasti Jaramillo.


title: Camilo Fernando Castrellón Pizano

text: Camilo Fernando Castrellón Pizano (s. 22. syyskuuta 1942 Bogotá) on kolumbialainen roomalaiskatolinen piispa. Hänet vihittiin salesiaanien papiksi 2. joulukuuta 1972 ja nimitettiin Tibún hiippakunnan johtoon 23. huhtikuuta 2001. Piispaksi vihkiminen seurasi 6. kesäkuuta. Pääkonsekraattorina toimi Beniamino Stella, jota avustivat Jesús María Coronado Caro ja Héctor Julio López Hurtado.


title: Camilo Fernando Castrellón Pizano

text: Castrellón Pizano sai 2. joulukuuta 2009 nimityksen Barrancabermejan piispaksi, jonka virkaan hänet asetettiin 6. maaliskuuta 2010.


title: Omar Alberto Sánchez Cubillos

text: Omar Alberto Sánchez Cubillos (s. 20. syyskuuta 1963 Cogua) on kolumbialainen roomalaiskatolinen piispa. Hän liittyi dominikaaneihin 2. helmikuuta 1989 ja sai pappisvihkimyksensä 17. helmikuuta 1990. Hänet nimitettiin Tibún hiippakunnan johtoon 8. kesäkuuta 2011, ja piispaksi vihkiminen seurasi 8. elokuuta. Pääkonsekraattorina toimi Jorge Leonardo Gómez Serna, jota avustivat Aldo Cavalli ja Jesús Rubén Salazar Gómez. Sánchez Cubillos asetettiin virkaansa 3. syyskuuta.


title: Sokotranrakkeli

text: Sokotranrakkeli ("Onychognathus frater") on kottaraisten heimoon kuuluva varpuslintu.


title: Sokotranrakkeli

text: Sokotranrakkelia tavataan kotoperäisenä Sokotralla Jemenissä. Laji on saarilla laajalle levinnyt ja paikoin runsaslukuinen ja sen kannankehitys on vakaa. Siksi se on luokiteltu elinvoimaiseksi, vaikka sen levinneisyysalue onkin pieni.


title: Sokotranrakkeli

text: Sokotranrakkeli on sopeutuvainen laji ja se voi elää monenlaisissa elinympäristöissä. Sokotranrakkelit ovat sosiaalisia lintuja ja liikkuvat usein somalianrakkeleiden mukana. Sokotranrakkeli käyttää ravinnokseen hedelmiä, siemeniä ja hyönteisiä, ja etsii ravintonsa mieluummin puista kuin maasta.


title: Raúl Antonio Chau Quispe

text: Raúl Antonio Chau Quispe (s. 15. syyskuuta 1967 Lima) on perulainen roomalaiskatolinen piispa. Hänet vihki papiksi Liman arkkihiippakuntaan Augusto Vargas Alzamora 16. heinäkuuta 1998. Hänet nimitettiin Liman vihkipiispaksi sekä Aveian titulaaripiispaksi 30. tammikuuta 2009, ja piispaksi vihkiminen seurasi 19. huhtikuuta. Pääkonsekraattorina toimi Juan Luis Cipriano Thorne, jota avustivat Carlos García Camader ja Adriano Tomasi Travaglia.


title: Valkosiipirakkeli

text: Valkosiipirakkeli ("Onychognathus nabouroup") on kottaraisten heimoon kuuluva afrikkalainen varpuslintu.


title: Valkosiipirakkeli

text: Valkosiipirakkelia tavataan laajalla alueella Angolassa, Namibiassa ja Etelä-Afrikassa. Lajin on kuvattu olevan yleinen tai runsaslukuinen, ja se on luokiteltu elinvoimaiseksi.


title: Kyhmyrakkeli

text: Kyhmyrakkeli ("Onychognathus salvadorii") on kottaraisten heimoon kuuluva afrikkalainen varpuslintu.


title: Kyhmyrakkeli

text: Kyhmyrakkelia tavataan laajalla alueella Etiopiassa, Keniassa, Somaliassa ja Ugandassa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Tähystyspallo

text: Tähystyspallo on sodankäyntiin kehitetty kiintopallo, jota käytettiin tulenjohdossa. Tähystyspallolla tykistön tulenjohtaja voitiin nostaa jopa useiden satojen metrien korkeuteen, mikä paransi huomattavasti tähystysmahdollisuuksia. Tähystyspallojen käyttö aloitettiin Ranskan vallankumoussodissa vuosina 1792–1802. Ensimmäinen maailmansota vuosina 1914−1918 oli tähystyspallojen kulta-aikaa. Niin ympärysvallat kuin Saksakin käytti kankaisia palloja, jotka oli alkujaan täytetty vedyllä. Räjähdysarka vetykaasu aiheutti kuitenkin satoja onnettomuuksia, joten myöhemmin niitä alettiin vedyn sijasta täyttää ei-tulenaralla heliumilla. Tähystyspallot oli tyypillisesti kytketty teräsvaijeriin, jolla ne vinssattiin oikealla korkeudelle (yleensä yli 3 000 jalkaan eli yli 900 metriin).


title: Tähystyspallo

text: Tähystyspalloja käytettiin vielä myös toisessa maailmansodassa vuosina 1939–1945, jolloin erityisesti Yhdysvaltojen laivasto käytti niitä vihollissukellusveneiden paikantamisessa. Yhdysvallat käytti tähystyspalloja myös kylmän sodan aikana Neuvostoliiton ydinkokeiden tarkkailussa sekä myöhemmin myös Irakissa ja Afganistanissa.


title: Jairo Samperio

text: Jairo Samperio Bustara (s. 11. heinäkuuta 1993 Cabezón de la Sal, Espanja) on espanjalainen jalkapalloilija. Hän edustaa Saksan Bundesliigassa pelaavaa Mainzia ja on pelipaikaltaan oikea laitalinkki.


title: Jairo Samperio

text: Jairo on Racing Santanderin junioriakatemian kasvatti. Seuran edustusjoukkueeseen hän nousi ensimmäistä kertaa vuonna 2011 argentiinalaisen Héctor Cúperin alaisuudessa. Ensimmäisen ottelunsa edustusjoukkueessa hän pelasi 27. elokuuta 2011 Valenciaa vastaan.


title: Jairo Samperio

text: 21. syyskuuta 2011 Jairo oli ensimmäistä kertaa avauskokoonpanossa, kun joukkue kohtasi kotikentällään Real Madridin. Ensimmäisen maalinsa hän onnistui tekemään 25. lokakuuta 2011 ottelussa Sevillaa vastaan. Hän pelasi ensimmäisellä kaudellaan yhteensä 25 ottelua, joista 14 avauskokoonpanossa.


title: Jairo Samperio

text: 21. kesäkuuta 2013 Jairo siirtyi Sevillaan, kun Racing Santander putosi jo toista vuotta peräkkäin sarjaporrasta alaspäin, nyt Segunda División B:hen.


title: Norjan piirit

text: Norjan piirit () ovat perinteisiä alueita, joita on epävirallisesti erotettu toisistaan kielen, kulttuurin tai maantieteellisten esteiden perusteella. Ne ovat yleensä suurempia alueita kuin kunnat, mutta pienempiä kuin läänit. Monella piirillä on syvät historialliset juuret.


title: Jurnee Smollett

text: Jurnee Diana Smollett-Bell (omaa sukua ja paremmin tunnettu nimellä Smollett, s. 1. lokakuuta 1986 New York, New York, Yhdysvallat) on yhdysvaltalainen näyttelijä.


title: Jurnee Smollett

text: Jurnee Smollett-Bell aloitti uransa lapsinäyttelijänä lyhytelokuvassa "Sunday in Paris" vuonna 1991. Hän esiintyi yhdessä sisarustensa kanssa televisiosarjassa "On Our Own" vuosina 1994–1995. Smollett-Bell teki varsinaisen läpimurtonsa elokuvassa "Eve's Bayou" vuonna 1997.


title: Jurnee Smollett

text: Smollett-Bell on vieraillut muun muassa televisiosarjoissa "Full House", "Greyn anatomia" ja "House". Hän näytteli Jess Merriweatheriä sarjassa "Unelmien kentät" vuosina 2009–2010 ja Lisa Tyleria sarjassa "The Defenders" 2010–2011. Hän alkoi näytellä sarjassa "True Blood" sarjan kuudennella kaudella. Valkokankaalla Smollett-Bell on nähty muun muassa elokuvissa "Jack", "Gridiron Gang", " The Great Debaters" ja "Temptation: Confessions of a Marriage Counselor".


title: Jurnee Smollett

text: Smollett-Bellillä on sisko Jazz ja neljä veljeä, Jojo, Jussie, Jake and Jocqui. Sisarukset näyttelivät yhdessä sarjassa "On Our Own". Sisarusten isä Joel Smollett Sr. on taustaltaan aškenasijuutalainen ja äiti Janet afroamerikkalainen.


title: Jurnee Smollett

text: Smollett-Bell on ollut naimisissa muusikko Josiah Bellin kanssa vuodesta 2010. Naimisiin mentyään hän vaihtoi sukunimensä Smollettista Smollett-Belliksi.


title: Jurnee Smollett

text: Smollett-Bell kuuluu AIDSin vastaiseen työhön ja ihmisoikeuksiin keskittyneen Artists for a New South Africa -järjestön hallituksen jäsen. Hän osallistui Yhdysvaltain ulkoministeriön AIDSin vastaiseen kehitysapuprojektiin Etelä-Afrikassa, Botswanassa ja Swazimaassa. Hän tukee myös Children's Defend Fund -hyväntekeväisyyssäätiötä.


title: Audilio Aguilar Aguilar

text: Audilio Aguilar Aguilar (s. 4. elokuuta 1963) on panamalainen roomalaiskatolinen piispa. Hänet vihittiin papiksi Santiago de Veraguasin hiippakuntaan 4. elokuuta 1990 ja nimitettiin Colón-Kuna Yalan hiippakunnan johtoon 18. kesäkuuta 2005. Piispaksi vihkiminen seurasi 6. elokuuta. Pääkonsekraattorina toimi Giambattista Diquattro, jota avustivat José Dimas Cedeño Delgado ja Carlos María Ariz Bolea.


title: Audilio Aguilar Aguilar

text: Aguilar Aguilar sai 30. huhtikuuta 2013 nimityksen Santiago de Veraguasin piispaksi. Hänet asetettiin virkaansa 30. kesäkuuta.


title: Francisco Beckmann

text: Francisco Beckmann (23. heinäkuuta 1883 Enschede – 30. lokakuuta 1963) oli Panamassa toiminut alankomaalainen roomalaiskatolinen arkkipiispa. Hänet vihittiin lasaristien papiksi 13. heinäkuuta 1913 ja nimitettiin Panamán arkkihiippakunnan vihkipiispaksi sekä Telmissuksen titulaaripiispaksi 25. toukokuuta 1940. Piispaksi vihkiminen seurasi 7. heinäkuuta. Pääkonsekraattorina toimi Juan José Maíztegui y Besoitaiturria, jota avustivat José María Preciado y Nieva ja Johann Paul Odendahl Metz.


title: Francisco Beckmann

text: Beckmann sai 13. tammikuuta 1945 nimityksen Panamán arkkipiispaksi. Hän osallistui Vatikaanin toiseen kirkolliskokoukseen ja kuoli 80-vuotiaana virassa.


title: Luis Enrique Orellana Ricaurte

text: Luis Enrique Orellana Ricaurte (28. lokakuuta 1914 Quito – 16. joulukuuta 1997) oli ecuadorilainen roomalaiskatolinen piispa. Hän kuului jesuiittoihin.


title: Luis Enrique Orellana Ricaurte

text: Orellana Ricaurte vihittiin papiksi 15. heinäkuuta 1945 ja nimitettiin Guayaquilin arkkihiippakunnan vihkipiispaksi sekä Bennefan titulaaripiispaksi 26. tammikuuta 1978. Piispaksi vihkiminen seurasi 9. huhtikuuta. Pääkonsekraattorina toimi Pablo Muñoz Vega, jota avustivat Bernardino Carlos Guillermo Honorato Echeverría Ruiz ja Ernesto Alvarez Alvarez.


title: Luis Enrique Orellana Ricaurte

text: Orellana Ricaurte sai vuonna 1986 nimityksen Quiton vihkipiispaksi, jona hän toimi, kunnes jäi eläkkeelle 26. marraskuuta 1994.


title: Giambattista Diquattro

text: Giambattista Diquattro (s. 18. maaliskuuta 1954 Bologna) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Ragusan hiippakuntaan 24. elokuuta 1981 Angelo Rizzo. Hänet nimitettiin Giru Monsin titulaariarkkipiispaksi sekä apostoliseksi nuntiukseksi Panamaan 2. huhtikuuta 2005. Piispaksi konsekroinnin suoritti 4. kesäkuuta Angelo Sodano, jota avustivat Paolo Romeo ja Paolo Urso.


title: Giambattista Diquattro

text: 21. marraskuuta 2008 Diquattro sai nimityksen nuntiukseksi Boliviaan.


title: Pavillon Suisse

text: Pavillon Suisse on Pariisin Cité internationale universitaire de Paris’ssa sijaitseva Le Corbusier’n ja Pierre Jeanneret’n suunnittelema rakennus.


title: Pavillon Suisse

text: Sveitsi päätti vuonna 1924 rakentaa opiskelija-asuntolan sveitsiläisopiskelijoille Pariisin kansainväliselle kampukselle. Rahaa työhön kerättiin vuosina 1925–1930, ja rakennuksen suunnittelijasta piti käydä kilpailu. Zürichin yliopiston matemaatikko Rudolf Fueter päätti kuitenkin Sveitsin yliopiston neuvoston puolesta antaa työ ilman kilpailua Le Corbusier’lle. Suunnittelutyö annettiin Le Corbusier’lle ja Pierre Jeanneret’lle lohdutuksena siitä, että he eivät olleet saaneet Kansainliiton päärakennuksen suunnittelua toteutettavakseen, vaikka he olivat voittaneet useita kierroksia. Le Corbusier oli edelleen niin pettynyt Kansainliiton päätöksestä, ettei hän aluksi ollut kiinnostunut Pavillon Suissen suunnittelusta. Arkkitehti Karl Moser ja taidekriitikko Siegfried Giedion onnistuivat kuitenkin vakuuttamaan Le Corbusier’n rakennuksen merkityksestä.


title: Pavillon Suisse

text: Pavillon Suissesta esitettiin joulukuun 1930 ja heinäkuun 1931 välillä neljä erilaista versiota. Asiakkaan vaatimukset olivat rajoittuneet vähäisten rahavarojen takia; 42 huonetta opiskelijoille, ruokatila, sisääntuloaula, kaksi huonetta hallinnolle ja yksi talonmiehelle. Rakennus valmistui 7. heinäkuuta 1933.


title: Pavillon Suisse

text: Le Corbusier on myöhemmin ollut mukana rakennuksen korjaustöissä. Osana toisen maailmansodan jälkeistä restaurointia Le Corbusier maalasi ruokasaliin muraalin. Auringonvalo oli vaurioittanut rakennusta hiljalleen, ja se kunnostettiin osittain vuosina 1957–1958 Le Corbusier’n valvonnassa. Rakennuksen arvostus on kasvanut vuosikymmenien aikana, ja se valittiin joukukuussa 1986 Ranskan historiallisten monumenttien joukkoon.


title: Segundo René Coba Galarza

text: Segundo René Coba Galarza (s. 26. syyskuuta 1957 Quito) on ecuadorilainen roomalaiskatolinen piispa. Hänet vihki papiksi Quiton arkkihiippakuntaan Pablo Muñoz Vega 3. heinäkuuta 1982. Hänet nimitettiin Quiton vihkipiispaksi sekä Vegesela in Byzacenan titulaaripiispaksi 7. kesäkuuta 2006, ja piispaksi vihkiminen seurasi 11. elokuuta. Pääkonsekraattorina toimi Raúl Eduardo Vela Chiriboga, jota avustivat Néstor Rafael Herrera Heredia ja Julio César Terán Dutari.


title: Carlos Anibal Altamirano Argüello

text: Carlos Anibal Altamirano Argüello (13. maaliskuuta 1942 Aloasí – 25. syyskuuta 2015) oli ecuadorilainen roomalaiskatolinen piispa. Hänet vihittiin papiksi Quiton arkkihiippakuntaan 29. kesäkuuta 1966 ja nimitettiin sen vihkipiispaksi sekä Ambian titulaaripiispaksi 3. tammikuuta 1994. Piispaksi vihkiminen seurasi 20. helmikuuta. Pääkonsekraattorina toimi Antonio José González Zumárraga, jota avustivat Antonio Arregui Yarza ja Luis Enrique Orellana Ricaurte.


title: Carlos Anibal Altamirano Argüello

text: Altamirano Argüello sai 14. helmikuuta 2004 nimityksen Azoguesin piispaksi.


title: Impossible Remixes

text: Impossible Remixes on australialaisen laulaja Kylie Minoguen remix-albumi. Se julkaistiin 10. elokuuta 1998 Australiassa Mushroom Recordsin kautta. Albumi sisältää remix-versioita Minoguen kuudennen studioalbumin "Impossible Princess" (1998) kappaleista.


title: Vincente Danilo Echeverría Verdesoto

text: Vincente Danilo Echeverría Verdesoto (s. 19. kesäkuuta 1962 Quito) on ecuadorilainen roomalaiskatolinen piispa. Hänet vihki papiksi Quiton arkkihiippakuntaan paavi Johannes Paavali II 29. toukokuuta 1988. Hänet nimitettiin Quiton vihkipiispaksi sekä Thibuzabetumin titulaaripiispaksi 7. kesäkuuta 2006, ja piispaksi vihkiminen seurasi 11. elokuuta. Pääkonsekraattorina toimi Raúl Eduardo Vela Chiriboga, jota avustivat Néstor Rafael Herrera Heredia ja Julio César Terán Dutari.


title: Salvatore Paruzzo

text: Salvatore Paruzzo (s. 15. lokakuuta 1945 Montedoro) on Brasiliassa toimiva italialainen roomalaiskatolinen piispa. Hänet vihittiin papiksi 29. kesäkuuta 1969 ja nimitettiin Ourinhosin hiippakunnan johtoon 30. joulukuuta 1998. Piispaksi vihkiminen seurasi 19. maaliskuuta 1999. Pääkonsekraattorina toimi Antônio Maria Mucciolo, jota avustivat Alfredo Maria Garsia ja Francisco Manuel Vieira.


Jääkiekon nuorten maailmanmestaruuskilpailut 1992 pelattiin Saksassa. Neuvostoliitto lakkasi olemasta turnauksen avauspäivänä, vuodenvaihteen jälkeiset ottelut joukkue pelasi Itsenäisten valtioiden yhteisön nimellä, ja joukkue myös voitti turnauksen. Neuvostoliiton kansallishymnin sijasta IVYn voittojen kunniaksi soitettiin Kansainvälisen jääkiekkoliiton hymni. Turnauksessa kaikki pelasivat kaikkia vastaan yhden ottelun.
 A-sarja


title: Nahkuri (kovakuoriainen)

text: Nahkuri ("Tragosoma depsarium") on kookas sarvijääriin lukeutuva kovakuoriaislaji. Suomen lajiston kansallisessa uhanalaisarvioinnissa 2010 se on luokiteltu erittäin uhanalaiseksi (EN).


title: Nahkuri (kovakuoriainen)

text: Nahkuri on punertavan tummanruskea, litteä kovakuoriainen, jonka pituus vaihtelee 22–31 mm. Ruumiin etuosa on pitkäkarvainen ja ryppyisten, heikosti kiiltävien peitinsiipien pinnalla on 3–4 pitkittäisharjannetta. Pää ja etuselkä ovat peitinsiipiin verrattuna pienet. Etuselän sivuilla on lyhyt mutta terävä piikki. Silmät ovat suuret ja ohuet tuntosarvet ovat koiraalla vain hieman ruumista lyhyemmät, ulottuen naaraallakin peitinsiipien puoleen väliin. Raajat ovat pitkät ja ohuet.


title: Nahkuri (kovakuoriainen)

text:
Nahkuri on holarktinen ja boreomontaani laji, jonka levinneisyysalue ulottuu Pohjois-Euroopasta ja Keski- sekä Etelä-Euroopan vuoristoista Kaukasuksen kautta Itä-Siperiaan ja edelleen Pohjois-Amerikkaan. Suomessa laji on ollut aikaisemmin laajemmin levinnyt, mutta nykyisin levinneisyys rajoittuu itärajalle Kainuun ja Pohjois-Karjalan alueella ja muutamaan paikkaan Suomenselällä.
Nahkuri on täysin sidoksissa sopivaan lahopuuhun ja nykyisin Suomessa lajilla ei juurikaan ole elinmahdollisuuksia suojelualueiden ulkopuolella. Aikuiset kuoriaiset liikkuvat heinäkuun loppupuolelta elokuulle ja ovat aktiivisia öisin. Nahkurit oleskelevat öisin puiden rungoilla piilotellen päivisin kaarnan alla tai käytävissä. Laji on hyvä lentäjä ja joskus yksilöitä saattaa lentää valolle. Usein naaras munii samaan runkoon, jossa se on itse toukkana elänyt, eikä silloin poistu rungosta lainkaan.


title: Nahkuri (kovakuoriainen)

text: Toukat elävät kelottuneissa männyissä, jotka ovat kaatuneet maahan ja pysyvät siksi sopivan kosteina. Puunrunko alkaa kelvata munimispaikaksi 5–10 vuotta kaatumisensa jälkeen. Kuollessaan yli 200-vuotiaissa männyissä voi kehittyä useita kuoriaissukupolvia jopa vuosikymmenten ajan, mutta alle 150-vuotiaana kuolleissa puissa sukupolvia kehittyy vain yksi. Ruotsissa lajia on tavattu myös maahan kaatuneissa kuusissa, mutta myös niissä kehittyy vain yksi sukupolvi. Toukat elävät puun sisällä suurissa tikkumaisen purun täyttämissä käytävissä. Nuoret toukat elävät lähellä puun pintaa, mutta vanhemmiten ne kaivautuvat syvälle puuhun ja aikanaan runko saattaa olla täynnä toukkien käytäviä. Toukkakehitys kestää vähintään kolmesta neljään vuotta, mutta kasvatuksessa toukkavaihe on kestänyt jopa kymmenen vuotta. Läheskään kaikki toukat eivät kehity aikuisiksi asti eikä suuressakaan rungossa ole välttämättä löydettävissä kovin montaa kuoriutumisaukkoa. Täysikasvuinen toukka tekee puun sisäosasta vinosti pinnalle ulottuvan käytävän, jossa kotelo voi liikkua edestakaisin.


title: Nahkuri (kovakuoriainen)

text: Suomessa nahkuri on luokiteltu erittäin uhanalaiseksi (EN), Ruotsissa se on vaarantunut.


title: HC Eppan Pirates

text: Hockey Club Eppan Pirates on italialainen jääkiekkojoukkue San Michelen kaupungista Italiasta. Joukkue on perustettu vuonna 1981 ja se pelaa Inter-National-Leaguessa.


title: Rodrigo Escobar Aristizábal

text: Rodrigo Escobar Aristizábal (s. 10. helmikuuta 1939 Pensilvania) on kolumbialainen roomalaiskatolinen piispa. Hänet vihittiin papiksi 15. elokuuta 1963 ja nimitettiin Girardotin hiippakunnan johtoon 21. toukokuuta 1982. Piispaksi vihkiminen seurasi 14. elokuuta. Pääkonsekraattorina toimi José de Jesús Pimiento Rodriguez, jota avustivat Augusto Trujillo Arango ja Rodrigo Arango Velásquez.


title: Rodrigo Escobar Aristizábal

text: Escobar Aristizábal erosi tehtävistään piispana 17. syyskuuta 1987.


title: Ålön

text: Ålön on Paraisten suurin saari. Saaren pinta-ala on 70 neliökilometriä ja asukasluku on 930, joskin kesäasukkaita on huomattavasti enemmän. Paraisten keskusta sijaitsee pääosin Ålöllä. Keskustan jakaa Kirkkosalmi, joka erottaa Ålön Kirkkosaaresta. Mantereelta alkava Seututie 180 kulkee Ålön läpi Nauvon lautalle.


title: Ålön

text: Ålötä ympäröivät vesialueet ovat Airisto, Vappari ja Kirkkoselkä. Keskellä saarta on 1950-luvulla padottu makeanvedenallas, jonka koillispuolella on saaren ainoat järvet Mustfinn träsket, Gräggböle träsket ja Lampisträsket. Järvet ovat merkittäviä lintuvesiä. Ålöllä ei ole jokia tai luonnonmukaisia puroja.


title: Eulises González Sánchez

text: Eulises González Sánchez (s. 26. lokakuuta 1938 Tinjacá) on kolumbialainen roomalaiskatolinen piispa. Hänet vihki papiksi Girardotin hiippakuntaan Paavali VI 22. elokuuta 1968. Hänet nimitettiin San Andrés y Providencian apostoliseksi vikaariksi sekä Tatiltin titulaaripiispaksi 5. joulukuuta 2000, ja piispaksi vihkiminen seurasi 10. maaliskuuta 2001. Pääkonsekraattorina toimi Beniamino Stella, jota avustivat Jorge Ardila Serrano ja Jesús María Coronado Caro.


title: Augusto Trujillo Arango

text: Augusto Trujillo Arango (5. elokuuta 1922 Santa Rosa de Cabal – 24. helmikuuta 2007) oli kolumbialainen roomalaiskatolinen arkkipiispa. Hänet vihittiin papiksi Manizalesiin 6. elokuuta 1945 ja nimitettiin sen vihkipiispaksi sekä Nisyruksen titulaaripiispaksi 25. huhtikuuta 1957. Piispaksi vihkiminen seurasi 9. kesäkuuta. Pääkonsekraattorina toimi Luis Concha Córdoba, jota avustivat Alberto Uribe Urdaneta ja Raúl Zambrano Camader.


title: Augusto Trujillo Arango

text: Trujill Arango sai 31. maaliskuuta 1960 nimityksen Jericón piispaksi ja 20. helmikuuta 1970 Tunjan arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 2. helmikuuta 1998.


title: Adriano Tomasi Travaglia

text: Adriano Tomasi Travaglia (s. 1. marraskuuta 1939 Gardolo di Mezzo-Meano) on Perussa toimiva italialainen roomalaiskatolinen piispa. Hänet vihittiin fransiskaanien papiksi 28. kesäkuuta 1964 ja nimitettiin Liman arkkihiippakunnan vihkipiispaksi sekä Obbin titulaaripiispaksi 16. helmikuuta 2002. Piispaksi vihkiminen seurasi 7. huhtikuuta. Pääkonsekraattorina toimi Juan Luis Cipriano Thorne, jota avustivat Rino Passigato ja Alcides Mendoza Castro.


title: Guillermo Martín Abanto Guzmán

text: Guillermo Martín Abanto Guzmán (s. 1. heinäkuuta 1964 Trujillo) on perulainen roomalaiskatolinen piispa. Hänet vihki papiksi Liman arkkihiippakuntaan Augusto Vargas Alzamora 12. joulukuuta 1992. Hänet nimitettiin Liman vihkipiispaksi sekä Pinhelin titulaaripiispaksi 30. tammikuuta 2009, ja piispaksi vihkiminen seurasi 19. huhtikuuta. Pääkonsekraattorina toimi Juan Luis Cipriani Thorne, jota avustivat Carlos Enrique García Camader ja Adriano Tomasi Travaglia.


title: Guillermo Martín Abanto Guzmán

text: Abanto Guzmán sai 30. lokakuuta 2012 nimityksen Perun sotilaspiispaksi.


title: Holmin motti

text: Holmin motti oli toisessa maailmansodassa Saksan ja Neuvostoliiton välinen taistelu, jossa puna-armeija saartoi 5 500 saksalaissotilasta Holmin kaupunkiin Leningradin eteläpuolelle. Suurempi motti luotiin myös Demjanskiin, 100 kilometriä koilliseen. Motti oli seurausta saksalaisten jouduttua perääntymään Moskovan taistelussa. Saksalaiset joukot onnistuivat lopulta purkautumaan motista 5. toukokuuta 1942. Onnistuneen puolustustaistelun seurauksena Adolf Hitler palkitsi kaupunkia puolustaneiden joukkojen komentajan Theodor Schererin tammenlehtirautaristillä.


title: Carlos Enrique García Camader

text: Carlos Enrique García Camader (s. 14. elokuuta 1954 Lima) on perulainen roomalaiskatolinen piispa. Hänet vihittiin papiksi Liman arkkihiippakuntaan 8. joulukuuta 1981 ja nimitettiin sen vihkipiispaksi sekä Villamagna in Proconsularin titulaaripiispaksi 16. helmikuuta 2002. Piispaksi vihkiminen seurasi 7. huhtikuuta. Pääkonsekraattorina toimi Juan Luis Cipriani Thorne, jota avustivat Rino Passigato ja Alcides Mendoza Castro.


title: Carlos Enrique García Camader

text: García Camader sai 17. kesäkuuta 2006 nimityksen Lurínin piispaksi.


title: Kairosoft

text: Kairosoft on japanilainen videopeliyritys, joka perustettiin vuonna 1996. Nykyään yritys keskittyy pelkästään puhelinpeleihin. Kairosoft tuottaa simulaatiopelejä, kuten Game Dev Story, jonka ideana on luoda videopeliyritys. Pelit ovat saatavilla Android laitteille ja iOS:ille. Vuonna 2012 yritys sijoittui Pocket Gamerin puhelinpeliyrityslistalla sijalle 30.


title: Arthur Darvill

text: Thomas Arthur Darvill (s. 17. kesäkuuta 1982 Birmingham, Englanti) on englantilainen näyttelijä, joka tunnetaan yleisesti nimellä Arthur Darvill. Hänet tunnetaan parhaiten roolistaan Yhdennentoista Tohtorin kumppanina Rory Williamsina "Doctor Who" -tieteissarjassa.


title: Arthur Darvill

text: Darvillin äiti Ellie työskenteli naamioiden, nukkejen ja näyttelijöiden kanssa Cannon Hillin nukketeatterissa, joka oli Midlands Arts Centre -keskuksessa, ja kiersi ympäri Englantia ja maailmaa. Hän on ehkä parhaiten tunnettu Miksi-linnun nukenohjaajana ja äänenä esityksessä "Playdays". Ennen siskonsa syntymää Darvill oli mukana joillakin kiertueilla, auttaen esityksen pystyttämisessä. Hänen isänsä soitti Hammond-urkuja useille artisteille, mukaan lukien Edwin Starr, Ruby Turner, Fine Young Cannibals ja UB40. Darvill kävi Bromsgroven koulua Worcestershiressa vuodesta 1993 vuoteen 2000.


title: Arthur Darvill

text: Darvill liittyi Stage2 Youth Theatre Companyyn kymmenvuotiaana. Hän oli sen jäsen 1991-2000 ja sai töitä CITV:stä 2000. Hän lopetti 2001 ja perusti oman teatteriyrityksensä nimeltään Fuego's Men alkaen esiintyä Midlandsin alueella. 18-vuotiaana Darvill muutti Lontooseen neljän nuortenteatterista tutun ystävän kanssa, joille kaikilla oli varmistunut paikka draamakoulusta. He asuivat White Cityn alueella yhdessä. Darvill opiskeli näyttelemistä Royal Academy of Dramatic Artissa.


title: Arthur Darvill

text: Darvill teki ammattilaisnäyttämödebyyttinsä näytellen tuomittua rikollista Harrisonia Edmund Whiten "Terre Hautessa", jota esitettiin Edinburghissa Edinburghin Vaihtoehtoteatterifestivaalien aikana. "Evening Standardin" sekä "The Observerin" kriitikot Nicholas de Jongh ja Susannah Clap ylistivät Darvillin roolityötä. Darvill esiintyi "Terra Haute" siirtyessä Trafalgar Studioille 2007. Hänen esityksensä toi hänelle ehdokkuuden Evening Standard Theatre Awardsin Paras tulokas -sarjassa.


title: Arthur Darvill

text: Darvill esitti Robia 2007 monologissa "Stacy", performanssissa, jota "The Times" kuvaili "mukaansatempaavaksi". Myöhemmin samana vuonna hän esiintyi Vaudeville Teatterin tuotannossa "Uinti haiden kanssa" Christian Slater, Helen Baxendale ja Matt Smithin kanssa, josta sai Lontoon paras tulokas -ehdokkuuden. 2008 Darvill teki televisiodebyyttinsä ITV:n rikossarjassa "Hän tappaa poliiseja". Samana vuonna hän näytteli Edward "Tip" Dorritia BBC:n sarjassa "Pikku Dorrit".


title: Arthur Darvill

text: Darvill alkoi esittää Rory Williamsia, Yhdennentoista tohtorin kumppania, BBC:n science fiction -sarja "Doctor Whon" viidennellä tuotantokaudella (palaten työskentelemään yhdessä "Uinti haiden kanssa" -näyttelijätoverinsa Matt Smithin kanssa). Hänestä tuli vakinainen hahmo kuudennella kaudella, ja hän jatkoi saman hahmon esittämistä seitsemännellä kaudella joka jäi hänen viimeisekseen sarjassa. Darvillin hahmo, samoin kuin Tohtorin toinen kumppani ja Roryn vaimo Amy, kirjoitettiin ulos sarjasta seitsemännen kauden puolivälissä; itkevät enkelit erottivat heidät Tohtorista lopullisesti jaksossa "Enkelit valtaavat Manhattanin".


title: Arthur Darvill

text: Darvillilla oli pieni rooli sulhasena Ridley Scottin "Robin Hoodissa". Hän näytteli myös "Sex & Drugs & Rock & Roll" -nimisessä elokuvassa. Kesällä 2011 hän esiintyi "Tohtori Faustuksessa" Globe-teatterissa Lontoossa. Sen jälkeen, kun Darvill jätti "Doctor Whon", hänet valittiin hyvät arvostelut saaneeseen rikosdraamaan "Broadchurchiin" pastorin rooliin, samoin kuin entiset "Doctor Who" -tähdet David Tennant ja Olivia Colman.


title: Arthur Darvill

text: Darvill on myös muusikko ja säveltäjä; hän on kirjoittanut lauluja ja musiikkia Bush-teatterille, ja säveltänyt tunnusmusiikin Ché Walkerin näytelmään "Frontline" Globe-teatterissa 2008. Kesäkuussa 2009 musikaali "Been So Long", joka pohjautuu Ché Walkerin vuoden 1998 näytelmään, avattiin Young Vicissä. Darvill oli työskennellyt Walkerin kanssa lukuisia vuosia sen jälkeen, kun he tapasivat RADAssa, tehden lauluja ja musiikkia show’hun. Musikaali esitettiin Latitude Festival -tapahtumassa heinäkuussa ja Traverse-teatterissa elokuussa. Darvill sai Tuomarin valinnaisen palkinnon MTM:ltä musiikistaan. 2010 Darvill tuki Fyfe Dangerfieldin sooloalbumia soittamalla hänen kanssaan tapaamisissa Graham Nortonin show’ta varten sekä Xfm:ssä.


title: Arthur Darvill

text: Darvill on aloittanut useita radio- ja ääniprojekteja, muun muassa "Doctor Who" äänikirjan. Joulukuussa 2011 hän esitti Keith Moonia BBC Radio 4:n ohjelmassa "Molempien päiden polttaminen". Vuonna 2012 hän ääninäytteli Gulliveria Radio 4:n "Gulliverin matkoissa" ja Samia lyhytelokuvassa "Pingviini".


title: Arthur Darvill

text: Darvill antoi haastattelun ja oli lokakuun 2012 Gay Timesin kannessa.


title: Arthur Darvill

text: Huhtikuun 19. 2013 Darvill sijaisti Guy-miespääosaa musikaaliin "Once", vastanäyttelijänään Joanna Christie. Kaksikko esiintyi myös vuoden 2013 Tony-palkintogaalassa jakamassa palkinnon parhaasta maisemasuunnittelusta.


title: Arthur Darvill

text: Darvill soitti teinivuosinaan kitaraa sekä koskettimia ja perusti indie-bändin nimeltä Edmund, nimetty Edmund Pevensien, Darvillin Narnia-tarinoiden suosikkihahmon mukaan. Darvill nauttii ruoanlaitosta sekä teatterissa ja konserteissa käymisestä. Hän keräilee täytettyjä eläimiä. Vanhat "Doctor Who" -vastanäyttelijät Karen Gillan ja Matt Smith ovat edelleen Darvillin hyviä ystäviä.


title: Good Life Recordings

text: Good Life Recordings on belgialainen levy-yhtiö, jossa muun muassa Avenged Sevenfold on äänittänyt esikoisalbuminsa "Sounding the Seventh Trumpet".


title: Nilton Pacheco

text: Nilton Pacheco de Oliveira (26. heinäkuuta 1920 Salvador – 26. kesäkuuta 2013 Rio de Janeiro) oli brasilialainen koripalloilija ja olympiamitalisti.


title: Nilton Pacheco

text: Pacheco kuului Brasilian olympiapronssia Lontoossa 1948 voittaneeseen joukkueeseen. Hän saavutti Brasilian joukkueessa myös Etelä-Amerikan-mestaruuskilpailujen kultaa vuonna 1945 ja hopeaa 1947. Vuonna 1941 Brasilia sijoittui viidenneksi.


title: Nilton Pacheco

text: Pacheco kuoli Rio de Janeirossa 26. kesäkuuta 2013, 92-vuotiaana.


title: John Rosas

text: John Anders Rosas (30. marraskuuta 1908 Lapinjärvi – 2. maaliskuuta 1984 Turku) oli suomalainen musiikkitieteilijä, kuoronjohtaja, säveltäjä ja sellisti. Hän teki tieteellisen uransa Åbo Akademissa.


title: John Rosas

text: John Rosas opiskeli musiikkia Helsingin konservatoriossa ja Åbo Akademissa. Hän johti useita kuoroja, muun muassa Brahe Djäknaria sen perustamisesta (1937) lähtien vuoteen 1955. Hän toimi Åbo Akademin musiikinopettajana vuodesta 1937 ja soitti kontrabassoa Turun kaupunginorkesterissa 1938–1940.


title: John Rosas

text: Rosas väitteli filosofian tohtoriksi Åbo Akademissa aiheenaan Fredrik Paciuksen musiikki vuonna 1950. Vuosina 1953–1962 hän hoiti musiikkitieteen dosentuuria ja vuosina 1954–1962 väliaikaista professuuria sekä musiikkitieteen ja kansanrunoudentutkimuksen professuuria vuosina 1962–1973. Hän johti useita kuoroja ja orkestereita ja hoiti luottamustehtäviä (mm. Turun Soitannollisen Seuran puheenjohtaja 1961–1974).


title: Heinäkuun kriisi

text: Heinäkuun kriisiksi kutsutaan Itävalta-Unkarin ja Serbian välille heinäkuussa 1914 arkkiherttua Frans Ferdinandin salamurhan jälkeen syntynyttä kriisiä, joka johti ensimmäisen maailmansodan syttymiseen.


title: Heinäkuun kriisi

text: Kriisin taustalla oli Itävalta-Unkarin ja Serbian pitkään jatkunut vastakkainasettelu, jonka syynä olivat Serbian vaatimukset Itävalta-Unkarille kuuluneiden eteläisten slaavien asuttamien alueiden ”vapauttamisesta” ja yhdistämisestä Suur-Serbiaksi. Serbinationalistien kiinnostuksen kohteena oli varsinkin Bosnia-Hertsegovina, jonka Itävalta-Unkari oli liittänyt itseensä virallisesti vuonna 1908. Liitosta seuranneesta Bosnian kriisistä alkaen kaksoismonarkian johdossa oltiin vakuuttuneita, että sota Serbiaa vastaan olisi edessä ennemmin tai myöhemmin. Ehkäisysodan aloittamista harkittiin kahdesti vuonna 1913, mutta kummallakin kerralla suunnitelma kaatui Saksan ja Italian tuen puuttumiseen.


title: Heinäkuun kriisi

text: Heinäkuun kriisi sai alkunsa niin sanotuista Sarajevon laukauksista 28. kesäkuuta 1914, jolloin Sarajevossa Bosniassa tarkastusmatkalla ollut Itävalta-Unkarin kruununprinssi, arkkiherttua Frans Ferdinand ja hänen vaimonsa Sophie joutuivat salamurhan uhriksi. Murhaaja oli bosnialainen opiskelija Gavrilo Princip, joka kuului kiihkokansallismielisten serbien Musta käsi -nimiseen maanalaiseen järjestöön. Operaation taustalla oli Serbian sotilastiedustelun johtaja Dragutin Dimitrijević, joka oli samalla myös Musta käsi -järjestön johtaja salanimellä "Apis". Serbian pääministeri Nikola Pašić oli kuullut murhasuunnitelmasta etukäteen ja yrittänyt varoittaa Itävallan hallitusta, mutta hänen peitellysti muotoiltua varoitusviestiään ei oltu ymmärretty. Vaikka Serbian hallitus ei ollut vastuussa arkkiherttuan murhasta, Itävallassa se yhdistettiin pian tekoon.


title: Heinäkuun kriisi

text: Itävalta-Unkarin armeijan pääesikunnan päällikkö Franz Conrad von Hötzendorf ja ulkoministeri Leopold von Berchtold näkivät nyt tilaisuuden ratkaista Serbian ongelma lopullisesti. Conrad oli jo aiemmin kannattanut ehkäisysotaa Serbiaa vastaan ja saanut lokakuussa 1913 Saksan keisari Vilhelm II:lta lupauksen, että Saksa tukisi Itävalta-Unkaria mahdollisessa sodassa Serbiaa vastaan. Heinäkuun alussa 1914 Berchtold matkusti vielä Berliiniin varmistamaan asian, ja Vilhelm toisti lupauksen Saksa täydestä tuesta, koska piti sitä välttämättömänä Saksan tärkeimmän liittolaisen säilymisen kannalta. Saksan hallitus tosin halusi rajoittaa mahdollisen konfliktin vain Itävalta-Unkarin ja Serbian väliseksi, kun taas pääesikunta oli valmis tukemaan Itävalta-Unkaria varauksettomasti. Itävallan hallitus ja sotilasjohto olivat myös valmiit sotaan, mutta Unkarin pääministeri István Tisza antoi hyväksyntänsä vasta kun hänelle luvattiin, että tavoitteena ei ollut liittää Serbian alueita valtakuntaan, mikä olisi lisännyt maan serbiväestön osuutta.


title: Heinäkuun kriisi

text: Itävalta-Unkarin hallitus päätti esittää Serbialle uhkavaatimuksen, jossa Serbiaa syytettäisiin arkkiherttuan murhasta ja vaadittaisiin hyvitystä. Uhkavaatimuksen ehdot päätettiin laatia sellaisiksi, että Serbian olisi mahdotonta hyväksyä niitä, ja näin saataisiin tekosyy sodan julistamiselle. Uhkavaatimuksen teksti laadittiin hallituksen istunnoissa 15. ja 19. heinäkuuta, mutta se esitettiin Serbian hallitukselle vasta illalla 23. heinäkuuta. Lähettämistä lykättiin neljällä päivällä, jotta Venäjällä valtiovierailulla olleet Ranskan presidentti Raymond Poincaré ja pääministeri René Viviani ehtisivät sillä välin lähteä kotimatkalle, eikä Venäjän johto pääsisi näin välittömästi neuvottelemaan jatkotoimista tärkeimmän liittolaisensa kanssa. Kuultuaan uhkavaatimuksesta Venäjä ilmoitti 24. heinäkuuta, ettei se tulisi sallimaan Serbian kukistamista.